ಆರ್ಸೆನಲ್ F.C.

ಆರ್ಸೆನಲ್ ಫುಟ್ಬಾಲ್ ಕ್ಲಬ್ (PLUS ಮಾರುಕಟ್ಟೆಗಳು: AFC)(ಹಲವು ಸಂದರ್ಭಗಳಲ್ಲಿ ಆರ್ಸೆನಲ್ ಅಥವಾ ದಿ ಆರ್ಸೆನಲ್ ಎಂದು ಸರಳವಾಗಿ ಅಥವಾ ದಿ ಗನ್ನರ್ಸ್ ಎಂಬ ಅಡ್ಡಹೆಸರಿನಿಂದ ಕರೆಯಲಾಗುತ್ತದೆ)ಉತ್ತರ ಲಂಡನ್‌ನ ಹೊಲೋವೇನಲ್ಲಿ ನೆಲೆಯಾಗಿರುವ ಇಂಗ್ಲಿಷ್ ವೃತ್ತಿಪರ ಫುಟ್ಬಾಲ್ ಕ್ಲಬ್.
ಆರ್ಸೆನಲ್ ಪ್ರೀಮಿಯರ್ ಲೀಗ್‌ನಲ್ಲಿ ಆಡುತ್ತಿದ್ದು,ಹದಿಮ‌ೂರು ಫಸ್ಟ್ ಡಿವಿಷನ್ ಮತ್ತು ಪ್ರೀಮಿಯರ್ ಲೀಗ್ ಪ್ರಶಸ್ತಿಗಳನ್ನು ಮತ್ತು ಹತ್ತು FA ಕಪ್‌ಗಳನ್ನು ಜಯಿಸುವ ಮ‌ೂಲಕ ಇಂಗ್ಲೀಷ್ ಫುಟ್ಬಾಲ್‌ನಲ್ಲಿ ಅತ್ಯಂತ ಯಶಸ್ವಿ ಕ್ಲಬ್‌ಗಳಲ್ಲಿ ಒಂದೆನಿಸಿದೆ. ಇಂಗ್ಲಿಷ್ ಫುಟ್ಬಾಲ್ ಕ್ರೀಡೆಗಳಲ್ಲಿ ಸುದೀರ್ಘ, ನಿರಂತರ ಅವಧಿಗೆ ಉನ್ನತ ಮಟ್ಟದ ದಾಖಲೆಯನ್ನು ಹೊಂದಿದೆ ಮತ್ತು ಅಜೇಯರಾಗುಳಿದು ಕ್ರೀಡಾ ಋತುವೊಂದನ್ನು ಮುಗಿಸಿದ ಏಕೈಕ ಪ್ರೀಮಿಯರ್ ಲೀಗ್.
೧೮೮೬ರಲ್ಲಿ ಆರ್ಸೆನಲ್ ಸ್ಥಾಪನೆಯಾಯಿತು ಮತ್ತು ೧೮೯೩ರಲ್ಲಿ ಫುಟ್ಬಾಲ್ ಲೀಗ್‌ಗೆ ಸೇರಿಕೊಂಡ ಪ್ರಥಮ ದಕ್ಷಿಣ ಕ್ಲಬ್ ಎನಿಸಿತು. ಐದು ಲೀಗ್ ಚಾಂಪಿಯನ್‌ಷಿಪ್ ಪ್ರಶಸ್ತಿಗಳು ಮತ್ತು ಎರಡು FA ಕಪ್‌ಗಳೊಂದಿಗೆ ೧೯೩೦ರ ದಶಕದಲ್ಲಿ ತಮ್ಮ ಪ್ರಥಮ ಪ್ರಮುಖ ಟ್ರೋಫಿಗಳಲ್ಲಿ ಜಯಗಳಿಸಿದರು. ಯುದ್ಧಾನಂತರದ ಬಿಡುವಿನ ಅವಧಿ1970-71ರಲ್ಲಿ ಲೀಗ್ ಮತ್ತು FA ಕಪ್ ಡಬಲ್‌ನಲ್ಲಿ ಜಯಗಳಿಸಿದ ೨೦ನೇ ಶತಮಾನದ ಎರಡನೇ ಕ್ಲಬ್ ಇದಾಯಿತು. ಕಳೆದ ೨೦ ವರ್ಷಗಳಲ್ಲಿ ಅನೇಕ ಯಶಸ್ಸುಗಳ ಸರಣಿಯನ್ನೇ ಇದು ದಾಖಲಿಸಿತು. ಈ ಸಂದರ್ಭದಲ್ಲಿ ಆರ್ಸೆನಲ್ ಕಪ್ ಡಬಲ್, ಎರಡು ಲೀಗ್ ಮತ್ತು FA ಕಪ್ ಡಬಲ್‌ಗಳಲ್ಲಿ ಜಯ ಸಾಧಿಸಿತು. UEFA ಚಾಂಪಿಯನ್ಸ್ ಲೀಗ್ ಫೈನಲ್ ತಲುಪಿದ ಪ್ರಥಮ ಲಂಡನ್ ಕ್ಲಬ್ ಎನಿಸಿತು.
ಕ್ಲಬ್ ಬಣ್ಣಗಳು ಸಾಂಪ್ರದಾಯಿಕವಾಗಿ ಕೆಂಪು ಮತ್ತು ಬಿಳಿಯಿಂದ ಕೂಡಿದ್ದು,ಇದು ಅನೇಕ ವರ್ಷಗಳಿಂದ ಬೆಳೆದು ಬಂದದ್ದಾಗಿದೆ. ಇದೇ ರೀತಿ ಕಾಲಾನುಕ್ರಮದಲ್ಲಿ ಕ್ಲಬ್ ತನ್ನ ಸ್ಥಳವನ್ನು ಬದಲಾಯಿಸಿತು. ತಂಡವನ್ನು ಆರಂಭದಲ್ಲಿ ಆಗ್ನೇಯ ಲಂಡನ್‌ನಲ್ಲಿರುವ ವೂಲ್‌ವಿಚ್‌ನಲ್ಲಿ ಸ್ಥಾಪಿಸಲಾಯಿತು ಮತ್ತು ೧೯೧೩ರಲ್ಲಿ ನಗರದ ಉತ್ತರಾಭಿಮುಖವಾಗಿ ಸಾಗಿ ಹೈಬರಿಯ ಆರ್ಸೆನಲ್ ಸ್ಟೇಡಿಯಂಗೆ ಕ್ಲಬ್‌ ಸ್ಥಳಾಂತರಗೊಂಡಿತು. ೨೦೦೬ರಲ್ಲಿ ಹೋಲೊವೇ ಸಮೀಪದ ಎಮಿರೇಟ್ಸ್ ಸ್ಟೇಡಿಯಂನ ತಮ್ಮ ಪ್ರಸಕ್ತ ಸ್ಥಳಕ್ಕೆ ಸ್ಥಳಾಂತರಿಸುವುದನ್ನು ಕ್ರಮೇಣವಾಗಿ ಕೈಗೊಂಡಿತು.
ಭಾರೀ ಸಂಖ್ಯೆಯ ಅಭಿಮಾನಿ ಬಳಗ ಹೊಂದಿದ್ದ ಆರ್ಸೆನಲ್,ಅನೇಕ ಇತರೆ ಕ್ಲಬ್‌ಗಳ ಜತೆ ಸುದೀರ್ಘಾವಧಿಯ ಪೈಪೋಟಿಗಳ ಸರಮಾಲೆಯನ್ನು ಹೊಂದಿತ್ತು.ಅವುಗಳಲ್ಲಿ ಅತ್ಯಂತ ಗಮನಾರ್ಹವಾದುದು ನೆರೆಯ ಟೊಟೆನ್‌ಹ್ಯಾಮ್ ಹಾಟ್ಸ್‌ಪುರ್ ಜತೆ. ಈ ತಂಡದ ವಿರುದ್ಧ ಉತ್ತರ ಲಂಡನ್ ಡರ್ಬಿಯಲ್ಲಿ ನಿಯತವಾಗಿ ಸ್ಪರ್ಧಿಸುತ್ತಿದ್ದರು. ಜಗತ್ತಿನ ಮ‌ೂರನೇ ಶ್ರೀಮಂತ ಕ್ಲಬ್ ಎನಿಸಿದ ಆರ್ಸೆನಲ್,೨೦೦೯ರಲ್ಲಿ ದಾಖಲಾದ ಪ್ರಕಾರ ಅದಕ್ಕೆ $೧.೨ ಶತಕೋಟಿ ಮೌಲ್ಯ ಕಟ್ಟಲಾಗಿದೆ.ಬ್ರಿಟಿಷ್ ಸಂಸ್ಕೃತಿಯ ಫುಟ್ಬಾಲ್ ಚಿತ್ರಣದಲ್ಲಿ ನಿಯಮಿತವಾಗಿ ಕಾಣಿಸಿಕೊಂಡ ಅದರ ಔನ್ನತ್ಯಕ್ಕಾಗಿ ಅದು ಅಭಿನಂದನಾರ್ಹವಾಗಿದೆ. ಆರ್ಸೆನಲ್ ಕ್ಲಬ್ ಜತೆ ಸಂಲಗ್ನಗೊಂಡಿರುವ ಆರ್ಸೆನಲ್ ಲೇಡೀಸ್ ಮಹಿಳಾ ಫುಟ್ಬಾಲ್‌ನಲ್ಲಿ ಅತ್ಯಂತ ಯಶಸ್ವಿ ಇಂಗ್ಲಿಷ್ ಕ್ಲಬ್ ಎನಿಸಿದೆ. 
 ಇತಿಹಾಸ 

೧೮೮೬ರಲ್ಲಿ ವೂಲ್‌ವಿಚ್‌‌ನ ರಾಯಲ್ ಆರ್ಸೆನಲ್‌ನಲ್ಲಿನ ಕಾರ್ಮಿಕರಿಂದ ಡಯಲ್ ಸ್ಕ್ವೇರ್ ಎಂಬ ಹೆಸರಿನಲ್ಲಿ ಆರ್ಸೆನಲ್ ಸ್ಥಾಪನೆಯಾಯಿತು ಮತ್ತು ಬಳಿಕ ಸ್ವಲ್ಪ ಸಮಯದಲ್ಲೇ ರಾಯಲ್ ಆರ್ಸೆನಲ್ ಎಂದು ಮರುನಾಮಕರಣಗೊಂಡಿತು ವೃತ್ತಿಪರ ಆಟಕ್ಕೆ ತೊಡಗಿ ವೂಲ್‌ವಿಚ್ ಆರ್ಸೆನಲ್ ಎಂದು ೧೮೯೧ರಲ್ಲಿ ಮತ್ತೊಮ್ಮೆ ಹೆಸರು ಬದಲಿಸಿದರು. ೧೮೯೩ರಲ್ಲಿ ಫುಟ್ಬಾಲ್ ಲೀಗ್ ಸೇರಿದ ಕ್ಲಬ್, ಎರಡನೇ ವಿಭಾಗದಿಂದ ಪ್ರಾರಂಭಿಸಿ,೧೯೦೪ರಲ್ಲಿ ಪ್ರಥಮ ವಿಭಾಗಕ್ಕೆ ಮೇಲ್‌ದರ್ಜೆಗೆ ಏರಿದರು.  ಭೌಗೋಳಿಕವಾಗಿ ಪ್ರತ್ಯೇಕತೆ ಕ್ಲಬ್‌ಗೆ ಒದಗಿ ಬಂದದ್ದರ ಫಲವಾಗಿ ಇತರೆ ಕ್ಲಬ್‌ಗಳಿಗಿಂತ ಸದಸ್ಯರ ಹಾಜರಾತಿ ಇಳಿಮುಖಗೊಂಡು ಹಣಕಾಸಿನ ಸಮಸ್ಯೆಗಳಿಗೆ ಕ್ಲಬ್ ಸಿಲುಕಿತು ಮತ್ತು ೧೯೧೦ರಲ್ಲಿ ಕ್ಲಬ್ಬನ್ನು ಹೆನ್ರಿ ನೋರಿಸ್ ಸ್ವಾಧೀನಕ್ಕೆ ತೆಗೆದುಕೊಂಡಾಗ ಅದು ದಿವಾಳಿಯಾಗಿತ್ತು. ನೋರಿಸ್ ಕ್ಲಬ್ಬನ್ನು ಬೇರೆ ಕಡೆ ಸ್ಥಳಾಂತರಿಸಲು ಪ್ರಯತ್ನಿಸಿದರು.೧೯೧೩ರಲ್ಲಿ ಕ್ಲಬ್ ಪುನಃ ಸೆಕೆಂಡ್ ಡಿವಿಷನ್‌ಗೆ ಸೇರ್ಪಡೆಯಾದ ಬಳಿಕ, ಉತ್ತರ ಲಂಡನ್‌ನ ಹೈಬರಿಯ ಹೊಸ ಆರ್ಸೆನಲ್ ಸ್ಟೇಡಿಯಂಗೆ ಸ್ಥಳಾಂತರಿಸಲ್ಟಟ್ಟಿತು; ಮರುವರ್ಷವೇ ಅದರ ಹೆಸರಿನಲ್ಲಿದ್ದ "ವೂಲ್‌ವಿಚ್" ಪದವನ್ನು ಕೈ ಬಿಟ್ಟಿತು. ೧೯೧೯ರಲ್ಲಿ ಆರ್ಸೆನಲ್ ಐದನೇ ಸ್ಥಾನವನ್ನು ಮಾತ್ರ ಗಳಿಸಿತು. ಆದರೆ ಸ್ಥಳೀಯ ಎದುರಾಳಿಗಳಾದ ಟೊಟೆನ್‌ಹ್ಯಾಂ ಹಾಟ್ಸ್‌ಪುರ್ ತಂಡವನ್ನು ಬಲಿಕೊಟ್ಟು ಸಂಶಯಾಸ್ಪದ ಎನ್ನಲಾದ ರೀತಿಯಲ್ಲಿ ಫಸ್ಟ್ ಡಿವಿಷನ್‌ಗೆ ಮರುಸೇರ್ಪಡೆಯಾಯಿತು.ಆರ್ಸೆನಲ್‌ಗೆ ಅರ್ಹತೆಗಿಂತ ಹೆಚ್ಚಾಗಿ ಐತಿಹಾಸಿಕ ಹಿನ್ನೆಲೆಗಳ ಮೇಲೆ ಬಡ್ತಿ ನೀಡಲಾಯಿತೆಂದು ಆರೋಪಿಸಲಾಯಿತು. ಆಗಿನ ಆರ್ಸೆನಲ್ ಅಧ್ಯಕ್ಷ ಸರ್ ಹೆನ್ರಿ ನೋರಿಸ್ ಅವರ ರಹಸ್ಯಕ್ರಮಗಳು ಅಭಿನಂದನೀಯ.ಹಿಸ್ಟರಿ ಆಫ್ ಆರ್ಸೆನಲ್ F.C.(೧೮೮೬-೧೯೯೬)ನ್ನು ನೋಡಿರಿ. ರಾಜಕೀಯ ಕುತಂತ್ರದಿಂದ ಹಿಡಿದು ಸಾರಾಸಗಟಾಗಿ ಲಂಚ ನೀಡಿದ ಆರೋಪಗಳನ್ನು ಮಾಡಲಾಗಿತ್ತು; ತಪ್ಪೆಸಗಿದ ಬಗ್ಗೆ ಯಾವುದೇ ದೃಢ ಸಾಕ್ಷ್ಯಾಧಾರ ಪತ್ತೆಯಾಗಲಿಲ್ಲ. ಸಂಕ್ಷಿಪ್ತ ವಿವರ ನೀಡಲಾಗಿದೆ. ಹೆಚ್ಚಿನ ವಿವರಗಳನ್ನು ಇಲ್ಲಿ ಕಾಣಬಹುದು 
ಹರ್ಬರ್ಟ್ ಚಾಪ್‌ಮನ್ ಅವರನ್ನು ಆರ್ಸೆನಲ್ ೧೯೨೫ರಲ್ಲಿ ಪ್ರಬಂಧಕರನ್ನಾಗಿ ನೇಮಕ ಮಾಡಿತು. ಹಡರ್ಸ್‌ಫೀಲ್ಡ್ ಟೌನ್ ಲೀಗ್‌ನಲ್ಲಿ ಈಗಾಗಲೇ 1923-24 ಮತ್ತು 1924-25ರಲ್ಲಿ ಎರಡು ಬಾರಿ ಗೆಲುವು ಗಳಿಸಿದ್ದ ಚಾಪ್‌ಮ್ಯಾನ್, ಆರ್ಸೆನಲ್‌ಗೆ ಪ್ರಮುಖ ಯಶಸ್ಸಿನ ಪ್ರಥಮ ಯುಗವನ್ನು ತಂದುಕೊಟ್ಟರು. ಅವರ ಕ್ರಾಂತಿಕಾರಿ ತಂತ್ರಗಳು ಮತ್ತು ತರಬೇತಿ ಜತೆಗೆ ಅಲೆಕ್ಸ್ ಜೇಮ್ಸ್ ಮತ್ತು ಕ್ಲಿಫ್ ಬ್ಯಾಸ್ಟಿನ್ ಮುಂತಾದ ವರ್ಚಸ್ಸುಳ್ಳ ಆಟಗಾರರ ಅಂಕಿತಗಳಿಂದಾಗಿ ೧೯೩೦ರ ದಶಕದಲ್ಲಿ ಇಂಗ್ಲಿಷ್ ಫುಟ್ಬಾಲ್‌ ಇತಿಹಾಸದಲ್ಲಿ ಕ್ಲಬ್‌ನ ಪ್ರಾಬಲ್ಯಕ್ಕೆ ಅಡಿಪಾಯಗಳನ್ನು ಹಾಕಿಕೊಟ್ಟಿತು. ಅವರ ಮಾರ್ಗದರ್ಶನದಲ್ಲಿ ಆರ್ಸೆನಲ್ ೧೯೨೯-೩೦ರಲ್ಲಿ FA ಕಪ್ ಮತ್ತು 1930-31 ಮತ್ತು 1932-33ರಲ್ಲಿ ಎರಡು ಲೀಗ್ ಚಾಂಪಿಯನ್‌ಷಿಪ್‌ಗಳೊಂದಿಗೆ ಪ್ರಥಮ ಬಾರಿಗೆ ಪ್ರಮುಖ ಪಾರಿತೋಷಕಗಳನ್ನು ಗೆದ್ದಿತು. ಇದರ ಜತೆಗೆ, ೧೯೩೨ರಲ್ಲಿ ಲೋಕಲ್ ಲಂಡನ್ ಅಂಡರ್ ಗ್ರೌಂಡ್ ನಿಲ್ದಾಣದ ಹೆಸರನ್ನು "ಗಿಲೆಸ್ಪಿ ರೋಡ್" ನಿಂದ "ಆರ್ಸೆನಲ್‌"ಎಂದು ಮರುನಾಮಕರಣ ಮಾಡುವಲ್ಲಿ ಚಾಪ್‌ಮ್ಯಾನ್ ಪಾತ್ರವಹಿಸಿದರು. ಫುಟ್ಬಾಲ್ ಕ್ಲಬ್ ಹೆಸರಿನಲ್ಲಿ ನಿರ್ದಿಷ್ಟವಾಗಿ ಹೆಸರಿಸಿದ ಏಕೈಕ ಸುರಂಗ ನಿಲ್ದಾಣ ಎನಿಸಿತು.
ಚಾಪ್‌ಮ್ಯಾನ್ ೧೯೩೪ರ ಆದಿಯಲ್ಲಿ ಇದ್ದಕ್ಕಿದ್ದಂತೆ ನ್ಯೂಮೋನಿಯಾಕ್ಕೆ ಬಲಿಯಾದರು. ಜೋಯ್‌ ಶಾ ಮತ್ತು ಜಾರ್ಜ್ ಆಲಿಸನ್ ಚ್ಯಾಪ‌ಮನ್‌ರ ಯಶಸ್ವಿ ಕಾರ್ಯವನ್ನು ಮುಂದುವರಿಸುವ ಹೊಣೆ ಹೊತ್ತರು. ಅವರ ಮಾರ್ಗದರ್ಶನದಲ್ಲಿ, ಆರ್ಸೆನಲ್ 1933-34, 1934-35 ಮತ್ತು 1937-38ರಲ್ಲಿ ಇನ್ನೂ ಮ‌ೂರು ಪ್ರಶಸ್ತಿಗಳನ್ನು ಮತ್ತು 1935-36ರಲ್ಲಿ FA ಕಪ್‌ ಅನ್ನೂ ಗೆದ್ದಿತು. ದಶಕಾಂತ್ಯದಲ್ಲಿ ಪ್ರಮುಖ ಆಟಗಾರರು ನಿವೃತ್ತರಾದ್ದರಿಂದ, ಅದು ಕಳೆಗುಂದಲು ಆರಂಭಿಸಿತು ಮತ್ತು ವರ್ಲ್ಡ್ ವಾರ್ IIರ ಕಾರಣದಿಂದಾಗಿ ಇಂಗ್ಲೆಂಡ್‌ನಲ್ಲಿ ಸ್ಪರ್ಧಾತ್ಮಕ ವೃತ್ತಿಪರ ಫುಟ್ಬಾಲ್ ಕ್ರೀಡೆ ರದ್ದುಗೊಂಡಿತು.
ಯುದ್ಧಾನಂತರ ಆಲಿಸನ್ ಉತ್ತರಾಧಿಕಾರಿ ಟಾಮ್ ವಿಟ್ಟಾಕರ್ ನೇತೃತ್ವದಲ್ಲಿ ಆರ್ಸೆನಲ್ 1947-48 ಮತ್ತು 1952-53 ಲೀಗ್ ಮತ್ತು 1949-50ರಲ್ಲಿ FA ಕಪ್ ಗೆಲ್ಲುವ ಮೂಲಕ ಎರಡನೇ ಬಾರಿಗೆ ಯಶಸ್ಸಿನ ಬೆನ್ನುಹತ್ತಿದರು. ಅದಾದ ಬಳಿಕ,ಅದರ ಅದೃಷ್ಟ ಕುಂದಿತು,೧೯೩೦ರ ದಶಕದಲ್ಲಿ ತನ್ನ ಕ್ಲಬ್‌ನಲ್ಲಿದ್ದ ಆಟಗಾರರಷ್ಟೇ ಪರಿಣತ ಆಟಗಾರರನ್ನು ಸೆಳೆಯಲು ಅಸಮರ್ಥವಾಯಿತು,೧೯೫೦ ಮತ್ತು ೧೯೬೦ರ ದಶಕದಲ್ಲಿ ಬಹುತೇಕ ಪಾರಿತೋಷಕರಹಿತ ಕಳಪೆ ಪ್ರದರ್ಶನದಲ್ಲಿ ಕ್ಲಬ್ ಕಳೆಯಿತು. ಇಂಗ್ಲೆಂಡ್ ಮಾಜಿ ನಾಯಕ ಬಿಲ್ಲಿ ರೈಟ್ ಕೂಡ ೧೯೬೨ ಮತ್ತು ೧೯೬೬ರ ನಡುವಿನ ಅವಧಿಯಲ್ಲಿ ಪ್ರಬಂಧಕರಾಗಿ ಕ್ಲಬ್‌ಗೆ ಯಶಸ್ಸನ್ನು ತಂದುಕೊಡಲು ಸಾಧ್ಯವಾಗಲಿಲ್ಲ.
ಅಂಗಮರ್ದನ ತಜ್ಞ ಬರ್ಟಿ ಮೀ ಅವರು ಕ್ಲಬ್‌ನ ಪ್ರಬಂಧಕರಾಗಿ ಅಚ್ಚರಿಯ ರೀತಿಯಲ್ಲಿ ೧೯೬೬ರಲ್ಲಿ ನೇಮಕವಾದ ನಂತರ ಆರ್ಸೆನಲ್ ಪುನಃ ಬೆಳ್ಳಿಹೊಳಪನ್ನು ಪಡೆಯಲು ಆರಂಭಿಸಿತು. ಎರಡು ಲೀಗ್ ಕಪ್‌ಗಳಲ್ಲಿ ಸೋಲನುಭವಿಸಿದ ಬಳಿಕ, 1969-70ರಲ್ಲಿ ಐರೋಪ್ಯ ಪಾರಿತೋಷಕವಾದ ಅಂತರ ನಗರಗಳ ಫೇರ್ಸ್ ಕಪ್ಅನ್ನು ಪ್ರಥಮ ಬಾರಿಗೆ ಗೆದ್ದುಕೊಂಡಿತು. ಇದರ ಹಿಂದೆಯೇ 1970-71ರಲ್ಲಿ ಪ್ರಥಮ ಲೀಗ್ ಮತ್ತು FA ಕಪ್ ಡಬಲ್ ಗೆಲುವಿನೊಂದಿಗೆ ಭಾರೀ ವಿಜಯ ಸಾಧಿಸಿತು. ಇದನ್ನು ದಶಕದ ಅಪಕ್ವ ಸಾಧನೆಯ ಔನ್ನತ್ಯ ಎಂದು ಗುರುತಿಸಲಾಯಿತು; ಡಬಲ್ ಗೆಲುವಿನ ತಂಡ ಶೀಘ್ರದಲ್ಲೇ ಒಡೆದು ಮುಂದಿನ ದಶಕದಲ್ಲಿ ಸ್ವಲ್ಪದರಲ್ಲೇ ಗೆಲುವು ತಪ್ಪುವ ಸರಣಿಗಳಿಂದ ತುಂಬಿಕೊಂಡ ವಿಶೇಷತೆ ಇದರ ಪಾಲಾಯಿತು. 1972-73ರಲ್ಲಿ ಆರ್ಸೆನಲ್ ಫಸ್ಟ್ ಡಿವಿಷನ್ ರನ್ಸರ್ಸ್‌-ಅಪ್‌ಗೇ ತೃಪ್ತಿ ಪಡಬೇಕಾಯಿತು.1971-72,1977-78 ಮತ್ತು 1979-80ರಲ್ಲಿ ಮ‌ೂರು FA ಕಪ್ ಫೈನಲ್‌ಗಳಲ್ಲಿ ಸೋಲನುಭವಿಸಿತು ಮತ್ತು ಪೆನಾಲ್ಟಿಗಳ ಆಧಾರದ ಮೇಲೆ ೧೯೭೯-೮೦ರ ಕಪ್ ವಿನ್ನರ್ಸ್ ಕಪ್ ಫೈನಲ್‌‌ನಲ್ಲಿ ಕೂಡ ಸೋಲಪ್ಪಿತು. ಈ ಕಾಲದಲ್ಲಿ ಕ್ಲಬ್‌ನ ಏಕೈಕ ಯಶಸ್ಸು ಮ್ಯಾಂಚೆಸ್ಟರ್ ಯುನೈಟೆಡ್ ವಿರುದ್ಧ ಕೊನೆ ಗಳಿಗೆಯ ೩-೨ ಗೋಲಿನೊಂದಿಗೆ 1978-79ರ FA ಕಪ್‌ನಲ್ಲಿ ಪಡೆದ ಜಯವನ್ನು,ಅತ್ಯುತ್ಕೃಷ್ಟವೆಂದು ಪರಿಗಣಿಸಲಾಗಿದೆ.ಇಂಗ್ಲೀಷ್ ಫುಟ್ಬಾಲ್ ಅಭಿಮಾನಿಗಳ ೨೦೦೫ರ ಸಮೀಕ್ಷೆಯಲ್ಲಿ ೧೯೭೯ FA ಕಪ್ ಫೈನಲ್ ಪಂದ್ಯವು ಸರ್ವಕಾಲಿಕ ೧೫ನೇ ಮಹಾನ್ ಪಂದ್ಯವೆಂದು ದರ್ಜೆ ನೀಡಲಾಗಿದೆ. ರೆಫರೆನ್ಸ್: 
ಮಾಜಿ ಆಟಗಾರ ಜಾರ್ಜ್ ಗ್ರಹಾಂ ಅವರು ೧೯೮೬ರಲ್ಲಿ ಪ್ರಬಂಧಕರಾಗಿ ಹಿಂತಿರುಗಿದ್ದು ಆರ್ಸೆನಲ್‌ಗೆ ಮ‌ೂರನೇ ಬಾರಿಯ ವೈಭವದ ಕಾಲವನ್ನು ತಂದುಕೊಟ್ಟಿತು. ಗ್ರಹಾಂ ತಮ್ಮ ಉಸ್ತುವಾರಿಯ ಪ್ರಥಮ ಕ್ರೀಡಾಶಕೆ ಆರಂಭಿಸಿದರು,ಆರ್ಸೆನಲ್ 1986-87ರ ಲೀಗ್ ಕಪ್‌ನಲ್ಲಿ ಜಯಗಳಿಸಿತು. ಸಹವರ್ತಿ ಪ್ರಶಸ್ತಿ ಎದುರಾಳಿಗಳಾದ ಲಿವರ್‌ಪೂಲ್ ವಿರುದ್ಧ1988-89ರಲ್ಲಿ ಋತುವಿನ ಅಂತಿಮ ಪಂದ್ಯದಲ್ಲಿ ಕೊನೆ ಘಳಿಗೆಯ ಗೋಲಿನ ಗೆಲುವು ಗಳಿಸುವುದರೊಂದಿಗೆ ಲೀಗ್ ಪ್ರಶಸ್ತಿ ಜಯ ಹಿಂದೆಯೇ ಬಂತು. ಗ್ರಹಾಂ ಅವರ ಆರ್ಸೆನಲ್ 1990-91ರಲ್ಲಿ ಇನ್ನೊಂದು ಪ್ರಶಸ್ತಿಯಾದ FA ಕಪ್ ಕೇವಲ ಒಂದು ಪಂದ್ಯದಲ್ಲಿ ಸೋಲುವ ಮ‌ೂಲಕ ಗೆದ್ದಿತು ಮತ್ತು 1992-93ರಲ್ಲಿ ಲೀಗ್ ಕಪ್ ಡಬಲ್ ಮತ್ತು 1993-94ರಲ್ಲಿ ಎರಡನೇ ಯುರೋಪಿಯನ್ ಟ್ರೋಫಿ ಕಪ್ ವಿನ್ನರ್ಸ್ ಕಪ್ ಗೆದ್ದುಕೊಂಡಿತು.
ಆದರೆ ಗ್ರಹಾಂ ಕೆಲವು ಆಟಗಾರರ ಅಂಕಿತ ಪಡೆಯಲು ರುನೆ ಹಾಗ್‌ ಎಂಬ ಏಜೆಂಟ್‌ರಿಂದ ರುಷುವತ್ತು ಸ್ವೀಕರಿಸಿದ್ದಾರೆ ಎನ್ನುವುದು ಬಯಲಾಗಿದ್ದರಿಂದ ಅವರ ಖ್ಯಾತಿಗೆ ಕಳಂಕ ತಟ್ಟಿತುಹಾಗ್‌ರಿಂದ "ಅಪೇಕ್ಷಿಸದ ಉಡುಗೊರೆ" ಸ್ವೀಕರಿಸಿದ್ದಾಗಿ ಗ್ರಾಹಂ ಒಪ್ಪಿಕೊಂಡ ನಂತರ, ಹಗರಣದಲ್ಲಿ ಭಾಗಿಯಾದ ಗ್ರಾಹಂ ಅವರಿಗೆ ಫುಟ್ಬಾಲ್ ಅಸೋಸಿಯೇಷನ್ ಒಂದು ವರ್ಷಕಾಲ ನಿಷೇಧ ವಿಧಿಸಿತು. ಉಲ್ಲೇಖ: ಪ್ರಕರಣಕ್ಕೆ ವಿವರವಾದ ನಿರೂಪಣೆ ನೀಡಲಾಗಿದೆ.  ಮತ್ತು ೧೯೯೫ರಲ್ಲಿ ಅವರನ್ನು ಉಚ್ಛಾಟಿಸಲಾಯಿತು. ಅವರಿಗೆ ಬದಲಿಯಾಗಿ ಬಂದ ಬ್ರೂಸ್ ರಿಯೋಕ್ ಒಂದು ಕ್ರೀಡಾಋತುವಿಗೆ ಮಾತ್ರ ಉಳಿದುಕೊಂಡರು. ನಿರ್ದೇಶಕರ ಮಂಡಳಿ ಜತೆ ವಿವಾದದಿಂದ ಅವರು ಕ್ಲಬ್ ತೊರೆದರು.
೧೯೯೦ಮತ್ತು ೨೦೦೦ ದಶಕದ ಕ್ಲಬ್‌ನ ಬಹುಮಟ್ಟಿನ ಯಶಸ್ಸಿಗೆ ಪ್ರಬಂಧಕರಾಗಿ ೧೯೯೬ರಲ್ಲಿ ಆರ್ಸೇನ್ ವೆಂಗರ್ ನೇಮಕ ಕಾರಣವಾಯಿತು. ವೆಂಗರ್ ಹೊಸ ಹೊಸ ತಂತ್ರಗಳನ್ನು ಹೂಡಿದರು,ನವೀನ ತರಬೇತಿ ವಿಧಾನವನ್ನು ಅಳವಡಿಸಿದರು ಮತ್ತು ಅನೇಕ ವಿದೇಶಿ ಆಟಗಾರರು ಪ್ರಸಕ್ತ ಇಂಗ್ಲೀಷ್ ಪ್ರತಿಭೆಗೆಗೆ ಪೂರಕವಾದರು. ಆರ್ಸೆನಲ್ 1997-98ರಲ್ಲಿ ಎರಡನೇ ಲೀಗ್ ಮತ್ತು ಕಪ್ ಡಬಲ್ ಗೆದ್ದಿತು ಮತ್ತು 2001-02ರಲ್ಲಿ ಮ‌ೂರನೇಯದನ್ನು ತನ್ನದಾಗಿಸಿಕೊಂಡಿತು. ಇದರ ಜತೆಗೆ, ಕ್ಲಬ್ 1999-00ರ UEFA ಕಪ್ ಫೈನಲ್ ತಲುಪಿತು(ಗಲಾಟಾಸರೈ ವಿರುದ್ಧ ಪೆನಾಲ್ಡಿ ಹೊಡೆತಗಳಲ್ಲಿ ಸೋಲೊಪ್ಪಿಕೊಂಡಿತು).2002-03 ಮತ್ತು 2004-05 FA ಕಪ್‌ಗಳಲ್ಲಿ ಜಯಶಾಲಿಯಾಯಿತು ಮತ್ತು ಒಂದು ಪಂದ್ಯವನ್ನೂ ಸೋಲದೇ 2003-04ರಲ್ಲಿ ಪ್ರೀಮಿಯರ್ ಲೀಗ್‌ನಲ್ಲಿ ಗೆಲುವು ಗಳಿಸಿದ್ದರಿಂದ "The Invincibles"(=ಅಜೇಯರು) ಎಂಬ ಉಪನಾಮ ಸಂಪಾದಿಸಿತು. ಒಟ್ಟಾರೆಯಾಗಿ ಕ್ಲಬ್ ೪೯ ಲೀಗ್ ಪಂದ್ಯಗಳಲ್ಲಿ ಅಜೇಯರಾಗುಳಿದು, ರಾಷ್ಟ್ರೀಯ ದಾಖಲೆ ನಿರ್ಮಿಸಿತು.
ಕ್ಲಬ್‌ನಲ್ಲಿ ವೆಂಗರ್ ೧೧ ಕ್ರೀಡಾಋತುಗಳ ಪೈಕಿ ಎಂಟರಲ್ಲಿ ಆರ್ಸೆನಲ್ ಪ್ರಥಮ ಅಥವಾ ದ್ವಿತೀಯ ಸ್ಥಾನ ದಕ್ಕಿಸಿಕೊಂಡಿತು. ಪ್ರತಿಬಾರಿ ಚಾಂಪಿಯನ್ಸ್ ಆದಾಗಲೂ ಅಗ್ರಸ್ಥಾನ ಉಳಿಸಿಕೊಳ್ಳಲು ವಿಫಲವಾದರೂ ೧೯೯೨ರಲ್ಲಿ ಪ್ರೀಮಿಯರ್ ಲೀಗ್‌ ಸ್ಥಾಪನೆಯಾದಾಗಿನಿಂದ ಅದರಲ್ಲಿ ಜಯಗಳಿಸಿದ(ಮ್ಯಾಂಚೆಸ್ಟರ್ ಯುನೈಟೆಡ್, ಬ್ಲಾಕ್‌ಬರ್ನ್ ರೋವರ್ಸ್ ಮತ್ತು ಚೆಲ್ಸಿಯ ಜತೆ) ನಾಲ್ಕು ತಂಡಗಳಲ್ಲಿ ಒಂದೆನಿಸಿತು. ಆರ್ಸೆನಲ್ 2005-06ರ ತನಕ ಚಾಂಪಿಯನ್ಸ್ ಲೀಗ್ ಕ್ವಾರ್ಟರ್‌ಫೈನಲ್‌ ಮೀರಿ ಪ್ರಗತಿ ಸಾಧಿಸಲೇ ಇಲ್ಲ. ೨೦೦೫-೦೬ರ ಸ್ಪರ್ಧೆಯಲ್ಲಿ ಫೈನಲ್ ತಲುಪಿ,ಸ್ಪರ್ಧೆಯ ಐವತ್ತು ವರ್ಷಗಳ ಇತಿಹಾಸದಲ್ಲೇ ಫೈನಲ್ ತಲುಪಿದ ಲಂಡನ್ನಿನ ಪ್ರಥಮ ಕ್ಲಬ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. ಫೈನಲ್‌ನಲ್ಲಿ FC ಬಾರ್ಸಿಲೋನಾ ವಿರುದ್ಧ ೨-೧ರಿಂದ ಸೋಲಪ್ಪಿತು. ಹೈಬರಿಯಲ್ಲಿ ೯೩ ವರ್ಷಗಳನ್ನು ಕಳೆದ ಬಳಿಕ ತಮ್ಮ ಪ್ರಸಕ್ತ ಸ್ಟೇಡಿಯಂ ಎಮೈರೇಟ್ಸ್ ಸ್ಟೇಡಿಯಂಗೆ ಜುಲೈ ೨೦೦೬ರಲ್ಲಿ ಸ್ಥಳಾಂತರಗೊಂಡಿತು.
 ಲಾಂಛನ 
೧೮೮೮ರಲ್ಲಿ ಅನಾವರಣಗೊಂಡ ರಾಯಲ್ ಆರ್ಸೆನಲ್ ಪ್ರಥಮ ಲಾಂಛನದಲ್ಲಿ ಉತ್ತರಾಭಿಮುಖವಾಗಿರುವ ಮ‌ೂರು ಫಿರಂಗಿಗಳ ಚಿತ್ರಗಳು ಮೇಲಿನಿಂದ ಕಾಣುತ್ತದೆ. ಗಳ ಚಿತ್ರಗಳು ಮೇಲಿನಿಂದ ಕಾಣುತ್ತದೆ. ಮೆಟ್ರೋಪಾಲಿಟನ್ ಬೊರೊ ಆಫ್ ವೂಲ್‌ವಿಚ್ದ ದ ಕೋಟ್ ಆಫ್ ಆರ್ಮ್ಸ್ ಚುನಾವಣಾ ಚಿಹ್ನೆಯನ್ನು ಈ ಲಾಂಛನ ಹೋಲುತ್ತದೆ. ಇದನ್ನು ಕೆಲವು ಬಾರಿ ಚಿಮಣಿಯೆಂದು ತಪ್ಪಾಗಿ ಅರ್ಥೈಸಬಹುದಾಗಿದೆ. ಆದರೆ ಸಿಂಹದ ಶಿರದ ಕೆತ್ತನೆ ಮತ್ತು ಪ್ರತಿಯೊಂದರ ಮೇಲೆ ಕ್ಯಾಸ್ಕಾಬೆಲ್ಇರುವುದು ಅವು ಫಿರಂಗಿಗಳು ಎಂಬುದಕ್ಕೆ ಸ್ಪಷ್ಟ ಸೂಚನೆಗಳಾಗಿವೆ. ಹೈಬರಿಗೆ ೧೯೧೩ರಲ್ಲಿ ಸ್ಥಳಾಂತರಗೊಂಡ ಬಳಿಕ ಈ ಲಾಂಛನವನ್ನು ಕೈಬಿಡಲಾಯಿತು. ಆದರೆ ಕ್ಲಬ್ ಪ್ರಥಮಬಾರಿಗೆ ಪೂರ್ವ ದಿಕ್ಕಿಗೆ ತಿರುಗಿರುವ ಏಕ-ಫಿರಂಗಿ ಲಾಂಛನವನ್ನು ೧೯೨೨ರಲ್ಲಿ ಮರುಸ್ಥಾಪಿಸಿತು. ಅದರಲ್ಲಿ ಕ್ಲಬ್‌ನ ಉಪನಾಮ ದಿ ಗನ್ನರ್ಸ್ ಎಂದು ಕೆತ್ತಲಾಗಿತ್ತು. ೧೯೨೫ರವರೆಗೆ ಉಳಿದ ಈ ಲಾಂಛನವು ಮತ್ತೆ ಬದಲಾಯಿತು. ನಂತರ ಫಿರಂಗಿಯನ್ನು ಪಶ್ಚಿಮಾಭಿಮುಖವಾಗಿ ತಿರುಗಿಸಿ ಅದರ ನಳಿಕೆಯನ್ನು ಸಪೂರ ಮಾಡಲಾಯಿತು. ಇದೇ ಶೈಲಿ ಹೋಲುವ ಫಿರಂಗಿಯ ಆಧುನಿಕ ಲಾಂಛನವನ್ನು ೧೯೪೯ರಲ್ಲಿ ಕ್ಲಬ್ ಬಿಡುಗಡೆ ಮಾಡಿತು. ಫಿರಂಗಿ ಮೇಲೆ  ಕಪ್ಪುಅಕ್ಷರಗಳಲ್ಲಿ ಕ್ಲಬ್ ಹೆಸರು, ಮೆಟ್ರೋಪಾಲಿಟನ್ ಬರೋಆಫ್ ಐಲಿಂಗ್‌ಟನ್ದ ಕೋಟ್ ಆಫ್ ಆರ್ಮ್ಸ್ ಗುರುತು ಮತ್ತು ಕ್ಲಬ್‌ನ ಹೊಸದಾಗಿ ಅಳವಡಿಸಿದ ವಿಕ್ಟೋರಿಯ ಕಾನ್ಕಾರ್ಡಿಯ ಕ್ರೆಸಿಟ್ (ಜಯ ಲಭಿಸುವುದು ಸಾಮರಸ್ಯದಿಂದ)ಎಂಬ ಲ್ಯಾಟಿನ್ ಉಕ್ತಿಯನ್ನು ಕೆತ್ತಲಾಗಿತ್ತು. ಈ ಲಾಂಛನವು ಕ್ಲಬ್ ಕಾರ್ಯಕ್ರಮ ಸಂಪಾದಕ ಹ್ಯಾರಿ ಹೋಮರ್‌ರಿಂದ ಸೂಚಿತವಾಯಿತು. ಲಾಂಛನವನ್ನು ಪ್ರಥಮ ಬಾರಿಗೆ ಬಣ್ಣದಿಂದ ಅರ್ಪಿಸಲಾಯಿತು.ಕಾಲಾಂತರದಲ್ಲಿ ಲಾಂಛನವು ತುಸು ಬದಲಾವಣೆ ಕಂಡು ಕೆಂಪು, ಹಳದಿ ಮತ್ತು ಹಸಿರು ಬಣ್ಣಕ್ಕೆ ಅಂತಿಮವಾಗಿ ತಿರುಗಿತು.
ಲಾಂಛನದ ಅಸಂಖ್ಯಾತ ಪರಿಷ್ಕರಣೆಯಿಂದಾಗಿ ಆರ್ಸೆನಲ್‌ ಲಾಂಛನದ ಕಾಪಿರೈಟ್ ಪಡೆಯಲು ವಿಫಲವಾಯಿತು. ಲಾಂಛನವನ್ನು ಟ್ರೇಡ್‌ಮಾರ್ಕ್‌ ಆಗಿ ನೋಂದಣಿಗೆ ಕ್ಲಬ್ ಯಶಸ್ವಿಯಾಯಿತು. ಆದರೆ ಅನಧಿಕೃತವಾಗಿ ಆರ್ಸೆನಲ್ ಲಾಂಛನವನ್ನು ಮಾರಾಟ ಮಾಡಿದ ಸ್ಥಳೀಯ ಬೀದಿ ವ್ಯಾಪಾರಿ ವಿರುದ್ಧ ಸುದೀರ್ಘ ಕಾನೂನಿನ ಸಮರ ನಡೆಯಿತು.(ಅಂತಿಮವಾಗಿ ಗೆಲವು ಸಾಧಿಸಿತು). ಇದಾದ ನಂತರ ಆರ್ಸೆನಲ್ ಸಮಗ್ರ ಕಾನೂನು ರಕ್ಷಣೆಗೆ ಕೋರಿಕೆ ಸಲ್ಲಿಸಿತು. ವಕ್ರಗೆರೆಗಳು ಮತ್ತು ಸರಳ ಶೈಲಿಯೊಂದಿಗೆ ಇನ್ನಷ್ಟು ಹೊಸ ಲಕ್ಷಣದೊಂದಿಗೆ ಕಾಪಿರೈಟ್ ಪಡೆಯಬಹುದಾದ ಹೊಸ ಲಾಂಛನವನ್ನು ೨೦೦೨ರಲ್ಲಿ ಅದು ಬಿಡುಗಡೆ ಮಾಡಿತು. ಫಿರಂಗಿ ಪುನಃ ಪೂರ್ವಾಭಿಮುಖವಾಗಿ ತಿರುಗಿತು ಮತ್ತು ಕ್ಲಬ್ ಹೆಸರನ್ನು ಫಿರಂಗಿ ಮೇಲೆ ಚೂಪಾದ ತಲೆಕಟ್ಟುಳ್ಳ(=ಸಾನ್ಸ್-ಸೆರೀಫ್) ಮುದ್ರಾಕ್ಷರಗಳಲ್ಲಿ ಬರೆಯಲಾಯಿತು. ಹಸಿರು ಬಣ್ಣವನ್ನು ಕಡು ನೀಲಿ ಬಣ್ಣಕ್ಕೆ ಬದಲಿಸಲಾಯಿತು. ಹೊಸ ಲಾಂಛನದ ಬಗ್ಗೆ ಕೆಲವು ಬೆಂಬಲಿಗರು ಟೀಕಿಸಿದರು; ಇಂತಹ ಮ‌ೂಲಭೂತ ಅತ್ಯಾಧುನಿಕ ವಿನ್ಯಾಸದಿಂದ ಆರ್ಸೆನಲ್‌ನ ಬಹುತೇಕ ಇತಿಹಾಸ ಮತ್ತು ಪರಂಪರೆಯನ್ನು ಕ್ಲಬ್ ಕಡೆಗಣಿಸಿದೆ. ಈ ಕುರಿತು ಸೂಕ್ತ ಸಲಹೆ ಪಡೆಯಲು ಅಭಿಮಾನಿಗಳನ್ನು ಸಂಪರ್ಕಿಸಲೇ ಇಲ್ಲ ಎಂದು ಆರ್ಸೆನಲ್ ಸ್ವತಂತ್ರ ಬೆಂಬಲಿಗರ ಒಕ್ಕೂಟವು ಟೀಕಿಸಿತು.
 ಬಣ್ಣಗಳು 
ಆರ್ಸೆನಲ್‌ನ ಬಹುತೇಕ ಇತಿಹಾಸದಲ್ಲಿ, ಅದರ ಆಟಗಾರರ ಸ್ವದೇಶಿ ಸಮವಸ್ತ್ರದ ಬಣ್ಣವು ಬಿಳಿಯ ತೋಳುಗಳ ಕಡುಗೆಂಪು ಅಂಗಿಗಳು ಮತ್ತು ಬಿಳಿಯ ಬಣ್ಣದಿಂದ ಕೂಡಿದ ಚೆಡ್ಡಿಗಳು. ಕೆಲವೊಮ್ಮೆ ಸಮವಸ್ತ್ರದ ಬಣ್ಣ ಬದಲಾಗುತ್ತಿತ್ತು. ಆರ್ಸೆನೆಲ್ ಪ್ರತಿಷ್ಠಾನ ೧೮೮೬ರಲ್ಲಿ ಸ್ಥಾಪನೆಯಾದ ಕೂಡಲೇ ನಾಟಿಂಗ್‌ಹ್ಯಾಮ್ ಫಾರೆಸ್ಟ್ ಧರ್ಮಾರ್ಥ ಕೊಡುಗೆ ನೀಡಿದ್ದರ ಗುರುತಿನ ಸಂಕೇತವಾಗಿ ಕೆಂಪು ಬಣ್ಣವನ್ನು ಆಯ್ಕೆ ಮಾಡಲಾಯಿತು. ಡಯಲ್ ಚೌಕದ ಸಂಸ್ಥಾಪನಾ ಸದಸ್ಯರಾದಫ್ರೆಡ್ ಬರ್ಡ್ಸ್‌ಲೆ ಮತ್ತು ಮಾರಿಸ್ ಬೇಟ್ಸ್ ಅವರಿಬ್ಬರೂ ಫಾರೆಸ್ಟ್‌ನ ಮಾಜಿ ಆಟಗಾರರಾಗಿದ್ದು, ಕೆಲಸದ ಸಲುವಾಗಿ ವೂಲ್‌ವಿಚ್‌ಗೆ ತೆರಳಿದ್ದರು. ಅವರ ಪ್ರಥಮ ತಂಡ ಮೊದಲ ಬಾರಿಗೆ ಆಟದ ಯಾವುದೇ ಸಾಮಗ್ರಿಗಳ ಕಿಟ್ ಹೊಂದಿರಲಿಲ್ಲ. ನಂತರದ ಅವಧಿಯಲ್ಲಿ ಬಿಯರ್ಡ್‌ಸ್ಲೇ ಮತ್ತು ಬೇಟ್ಸ್ ಅವರು ತಾಯ್ನಾಡಿನಲ್ಲಿರುವ ತಮ್ಮ ತಂಡಕ್ಕೆ ಕಿಟ್ ನೆರವಿಗಾಗಿ ಪತ್ರ ಬರೆದು ಆಟಗಾರರಿಗೆ ತಲಾ ಒಂದು ಜತೆ ಕಿಟ್ ಮತ್ತು ಚೆಂಡು ದೊರಕುವಂತೆ ವ್ಯವಸ್ಥೆ ಮಾಡಿದರು. ಸಮವಸ್ತ್ರವಾಗಿ ಆಟಗಾರರು ಕೆಂಪು ದ್ರಾಕ್ಷಿ ಅಂದರೆ ಕಡುಗೆಂಪು ಬಣ್ಣದ ಅಂಗಿಯನ್ನು ಬಿಳಿಯ ಚೆಡ್ಡಿಗಳನ್ನು ಮತ್ತು ನೀಲಿ ಕಾಲು ಚೀಲಗಳನ್ನು ಧರಿಸುತ್ತಿದ್ದರು.

ತಮ್ಮ ಆಟಗಾರರು ಧರಿಸುವ ಸಮವಸ್ತ್ರ ಭಿನ್ನರೀತಿಯಲ್ಲಿ ಇರಬೇಕೆಂದು ಹರ್ಬರ್ಟ್ ಚಾಪ್‌ಮನ್ ೧೯೩೩ರಲ್ಲಿ ಬಯಸಿದರು. ಬಿಳಿಯ ತೋಳುಗಳನ್ನು ಸೇರಿಸಿ ಅಂಗಿಯ ಛಾಯೆಯನ್ನು ಅಂಚೆ ಪೆಟ್ಟಿಗೆಯ ಹೊಳೆಯುವ ಕೆಂಪು ಬಣ್ಣಕ್ಕೆ ಬದಲಿಸಿ ಕಿಟ್‌ ಅನ್ನು ಪರಿಷ್ಕರಿಸಿದರು. ಅಂಗಿಯ ಬಿಳಿಯ ತೋಳಿನ ಮ‌ೂಲ ಸ್ಪಷ್ಟವಾಗಿ ತಿಳಿದಿರದಿದ್ದರೂ,ಎರಡು ಸಂಭಾವ್ಯತೆಗಳಿಂದ ಸ್ಫೂರ್ತಿ ಪಡೆದಿರಬಹುದೆಂದು ಉಲ್ಲೇಖಿಸಲಾಗಿದೆ. ಬಿಳಿಯ ಅಂಗಿಯ ಮೇಲೆ ಕೆಂಪು ತೋಳುರಹಿತ ಸ್ವೆಟರು ಧರಿಸಿ ಸ್ಟಾಂಡ್ಸ್‌ನಲ್ಲಿ ನಿಂತಿದ್ದ ಬೆಂಬಲಿಗನೊಬ್ಬನನ್ನು ಚ್ಯಾಪ್‌ಮನ್ ಗಮನಿಸಿದರೆಂದು ಒಂದು ವರದಿ ತಿಳಿಸಿದರೆ, ತಮ್ಮ ಜತೆ ಗಾಲ್ಫ್ ಆಡುತ್ತಿದ್ದ ವ್ಯಂಗ್ಯಚಿತ್ರಕಾರ ಟಾಮ್ ವೆಬ್‌ಸ್ಟರ್ ಧರಿಸಿದ್ದ ಇದೇ ರೀತಿಯ ಉಡುಪಿನಿಂದ ಸ್ಫೂರ್ತಿ ಪಡೆದರೆಂದು ಇನ್ನೊಂದು ವರದಿ ಹೇಳುತ್ತದೆ. ಯಾವ ವರದಿಯೇ ನಿಜವಿರಲಿ,ಕೆಂಪು ಮತ್ತು ಬಿಳಿಯ ಅಂಗಿ ಅಂದರೆ ಸಾಕು ಅದು ಆರ್ಸೆನಲ್ ತಂಡ ಎಂದು ತಿಳಿಯುವಷ್ಟು ವ್ಯಾಪಕವಾಯಿತು. ಆಗಿನಿಂದ ತಂಡದ ಆಟಗಾರರು ಎರಡು ಕ್ರೀಡಾಋತುಗಳನ್ನು ಹೊರತುಪಡಿಸಿ ಉಳಿದೆಲ್ಲಾ ಅವಧಿಯಲ್ಲಿ ಅದೇ ವರ್ಣ ಸಂಯೋಜನೆಯ ಉಡುಪನ್ನು ಧರಿಸುವರು. ಮೊದಲನೇ ಬಾರಿ 1966-67ರಲ್ಲಿ ಆರ್ಸೆನಲ್ ಪೂರ್ತಿ ಕೆಂಪು ಬಣ್ಣದ ಅಂಗಿ ಧರಿಸಿದಾಗ ಅದು ಜನಪ್ರಿಯವಲ್ಲ ಎಂದು ರುಜುವಾತಾಯಿತು. ಮುಂದಿನ ಕ್ರೀಡಾಋತುವಿನಲ್ಲೇ ಅಂಗಿಗೆ ಬಿಳಿಯ ತೋಳುಗಳನ್ನು ಪುನಃ ಬಳಸಲಾಯಿತು. ಎರಡನೇ ಬಾರಿ ಆರ್ಸೆನಲ್ ಹೈಬೆರಿಯಲ್ಲಿ 2005-2006ರ ಕೊನೆಯ ಕ್ರೀಡಾಋತು ಸಂದರ್ಭದಲ್ಲಿ ತಂಡವು ದಟ್ಟ ಕಡುಗೆಂಪು ಬಣ್ಣದ ಅಂಗಿಯನ್ನು ಧರಿಸಿತ್ತು. ಸ್ಟೇಡಿಯಂನಲ್ಲಿ ತಮ್ಮ ಪ್ರಥಮ ಕ್ರೀಡಾಋತುವಿನ ಸ್ಮರಣಾರ್ಥ ೧೯೧೩ರಲ್ಲಿ ಧರಿಸಿದ ಅಂಗಿಗಳಿಗೆ ಇದು ಸಾಮ್ಯತೆ ಹೊಂದಿತ್ತು. ಕ್ಲಬ್ 2006-2007ರ ಕ್ರೀಡಾಋತುವಿನ ಆರಂಭದಲ್ಲಿ ಕ್ಲಬ್ ಪುನಃ ತನ್ನ ಸಹಜ ಬಣ್ಣಗಳಿಗೆ ಹಿಂದಿರುಗಿತು. ಸಾಂಪ್ರದಾಯಿಕ ಸ್ವದೇಶಿ ಅಂಗಿಗಳ ವಿನ್ಯಾಸವನ್ನು ಆರ್ಸೆನಲ್ 2008-09ನೇ ಕ್ರೀಡಾಋತುವಿನಿಂದೀಚೆಗೆ ಪೂರ್ಣ ಬಿಳಿಯ ತೋಳಿಗೆ ಬದಲಾಗಿ ದಪ್ಪದಾದ ಬಿಳಿಯ ಗೆರೆ ಇರುವಂತೆ ಬದಲಾಯಿಸಿತು. 
 ತೋಳಿನ ಉಳಿದ ಭಾಗ ಕೆಂಪು ಬಣ್ಣದಿಂದ ಕೂಡಿತ್ತು.
ಆರ್ಸೆನಲ್ ಸ್ವದೇಶಿ ಬಣ್ಣಗಳಿಂದ ಕನಿಷ್ಠ ಮ‌ೂರು ಇತರೆ ಕ್ಲಬ್‌ಗಳು ಸ್ಫೂರ್ತಿ ಪಡೆದಿದ್ದವು. ಆರ್ಸೆನಲ್‌ನ ೧೯೦೯ರ ಕಾಲದಲ್ಲಿ ಧರಿಸಿದ್ದ ದಟ್ಟ ಕೆಂಪು ಕಿಟ್‌ನ ಬಣ್ಣವನ್ನು ಸ್ಪಾರ್ಟಾ ಪ್ರೇಗ್ ಅಳವಡಿಸಿಕೊಂಡಿತು. ತಮ್ಮ ಅಂಗಿಗಳ ಹಸಿರು ಮತ್ತು ಬಿಳಿಯ ಗೆರೆಗಳಲ್ಲಿ ಆರ್ಸೆನಲ್ ಅಂಗಿಯ ತೋಳುಗಳ ವಿನ್ಯಾಸವನ್ನು ೧೯೩೮ರಲ್ಲಿ ಹೈಬರ್‌ನಿಯನ್ ಅಳವಡಿಸಿಕೊಂಡಿತು. ಕ್ರೀಡಾ ಕ್ಲಬ್ ಡೆ ಬ್ರಾಗಾ ತರಬೇತುದಾರ ೧೯೨೦ರಲ್ಲಿ ಹೈಬೆರಿಯಲ್ಲಿ ಕ್ರೀಡಾಕೂಟವೊಂದರಿಂದ ಹಿಂತಿರುಗಿದ ಬಳಿಕ,ತಮ್ಮ ತಂಡದ ಕಿಟ್‌ನ ಹಸಿರು ಬಣ್ಣವನ್ನು ಆರ್ಸೆನಲ್‌ನ ಕೆಂಪು ಬಣ್ಣಕ್ಕೆ ಬಿಳಿಯ ತೋಳುಗಳು ಮತ್ತು ಚೆಡ್ಡಿಗೆ ತಿರುಗಿಸಿದರು. ಇದರಿಂದಾಗಿ ತಂಡಕ್ಕೆ ಒಸ್ ಆರ್ಸೆನಲಿಸ್ಟಾಸ್ ಎಂಬ ಅಡ್ಡಹೆಸರು ಬಂದಿತು. ಇಂದಿಗೂ ಸಹ ಈ ತಂಡಗಳು ಇದೇ ವಿನ್ಯಾಸದ ಉಡುಪನ್ನು ಧರಿಸುತ್ತಿವೆ.
ಹಲವಾರು ವರ್ಷಗಳವರೆಗೆ ಆರ್ಸೆನಲ್ ತಂಡವು ಬಿಳಿಯ ಅಂಗಿ ಮತ್ತು ಕಪ್ಪು ಮಿಶ್ರಿತ ಚೆಡ್ಡಿಗಳನ್ನು ತಮ್ಮ ಸಮವಸ್ತ್ರವನ್ನಾಗಿ ಅಳವಡಿಸಿಕೊಂಡಿದ್ದರು. ಆದರೆ ೧೯೬೯-೭೦ರ ಕ್ರೀಡಾಋತುವಿನಿಂದ ಕೆಲವು ಬಾರಿ ಹೊರತುಪಡಿಸಿ, ಉಳಿದೆಲ್ಲಾ ಕಾಲದಲ್ಲೂ ಅವರು ಧರಿಸಿದ್ದು ಹಳದಿ ಮತ್ತು ನೀಲಿಯ ಸಮವಸ್ತ್ರ. ಅವರು ಹಸಿರು ಮತ್ತು ಗಾಢ ನೀಲಿ ಬಣ್ಣದ ಕಿಟ್ ೧೯೮೨-೮೩ರಲ್ಲಿ ಬಳಸಿದರು. ಇಸವಿ ೧೯೯೦ರ ಆರಂಭದಿಂದ ಮತ್ತು ಲಾಭದಾಯಕ ನಕಲಿ ಕಿಟ್‌‌ಗಳು ಮಾರುಕಟ್ಟೆಗೆ ಆಗಮನದೊಂದಿಗೆ, ಮಿಶ್ರಿತ ಬಣ್ಣಗಳನ್ನು ನಿಯತವಾಗಿ ಬದಲಿಸಲಾಯಿತು.
ಕ್ರೀಡಾಋತು 2001-02ರಲ್ಲಿ ಬಳಸಿದ ಲೋಹದ ಹೊಳಪಿನ ಹಳದಿ ಮತ್ತು ನೀಲಿ ಗೆರೆ ಮತ್ತು ೨೦೦೫ರಿಂದ ೨೦೦೭ರವರೆಗೆ ಬಳಕೆಗೆ ಬಂದ ಹಳದಿ ಮತ್ತು ದಟ್ಟ ಬೂದು ಬಣ್ಣ - ಹೀಗೆ ಈ ಅವಧಿಯಲ್ಲಿ ಎರಡು ರೀತಿಯ ನೀಲಿ ವಿನ್ಯಾಸಗಳು ಅಥವಾ ಸಾಂಪ್ರದಾಯಿಕ ಹಳದಿ ಮತ್ತು ನೀಲಿಯಲ್ಲಿ ಮಾರ್ಪಾಡುಗಳನ್ನು ಮಾಡಲಾಗಿತ್ತು.
ಪ್ರತಿ ಕ್ರೀಡಾಋತುವಿಗೆ ಮಿಶ್ರಿತ ಕಿಟ್ ಬದಲಾಯಿತು. ೨೦೦೯ರಲ್ಲಿ ಅದೇ ವರ್ಷ ಹೊಸ ಸ್ವದೇಶಿ ಕಿಟ್ ಪರಿಚಯಿಸಿದರೆ ನಿರ್ಗಮಿಸುತ್ತಿರುವ ಕಿಟ್ ಮ‌ೂರನೇ ಆಯ್ಕೆಯ ಕಿಟ್ ಎನಿಸುತ್ತದೆ.
ಆರ್ಸೆನಲ್ ಅಂಗಿಗಳನ್ನು ವಿವಿಧ ತಯಾರಕರು ಸಿದ್ಧಪಡಿಸಿದರು.ಉಮ್ರೋ ೧೯೭೦ರಿಂದ ೧೯೮೬ರವರೆಗೆ, ಅಡಿಡಾಸ್ (೧೯೮೬-೧೯೯೪) ಮತ್ತು ೧೯೯೪ರಿಂದೀಚೆಗೆ ನೈಕ್‌ ಸಿದ್ಧಪಡಿಸುತ್ತಿದೆ. ಇತರೆ ಪ್ರಮುಖ ಫುಟ್ಬಾಲ್ ಕ್ಲಬ್‌ಗಳ ರೀತಿಯಲ್ಲಿ ಆರ್ಸೆನಲ್‌ ೧೯೮೦ರ ದಶಕದಿಂದಲೂ ಅಂಗಿಯ ಪ್ರಾಯೋಜನೆದೊರಕಿತ್ತು.ಪ್ರಾಯೋಜಕರಲ್ಲಿ ಜೆವಿಸಿ(೧೯೮೨-೧೯೯೯),ಸೆಗಾ(೧೯೯೯-೨೦೦೨), O2(೨೦೦೨-೨೦೦೬) ಸೇರಿದ್ದರು ಮತ್ತು ಪ್ರಸಕ್ತ ಪ್ರಾಯೋಜಕರು ಎಮೈರೇಟ್ಸ್(೨೦೦೬ರಿಂದ).
 ಕ್ರೀಡಾಂಗಣಗಳು 
ಸಮೀಪದ ಇನ್‌ವಿಕ್ಟಾ ಗ್ರೌಂಡ್ದಲ್ಲಿ ೧೮೯೦ರಿಂದ ೧೮೯೩ರ ವರೆಗಿನ ಮ‌ೂರು ವರ್ಷಗಳ ಕಾಲಾವಧಿಯನ್ನು ಹೊರತುಪಡಿಸಿ,ಆಗ್ನೇಯ ಲಂಡನ್‌ನಲ್ಲಿ ಇರುವಪ್ಲಮ್‌ಸ್ಟೆಡ್‌ನ ಮನೋರ್ ಗ್ರೌಂಡ್ದಲ್ಲಿ ಹೆಚ್ಚಿನ ಕಾಲಾವಧಿ ಆರ್ಸೆನಲ್ ಫುಟ್ಬಾಲ್ ಆಡಿತು. ಪ್ರಾರಂಭದಲ್ಲಿ ಮನೋರ್ ಸರಳವಾದ ಮೈದಾನವಾಗಿತ್ತು. ತಮ್ಮ ಪ್ರಥಮ ಫುಟ್ಬಾಲ್ ಲೀಗ್ ಪಂದ್ಯಕ್ಕಾಗಿ ೧೮೯೩ ಸೆಪ್ಟೆಂಬರ್‌ನಲ್ಲಿ ಕ್ಲಬ್ ಅಟ್ಟಣಿಗೆಗಳನ್ನಿಟ್ಟು ಮೇಲ್ಛಾವಣಿಯನ್ನು ಅಳವಡಿಸಿತು. ಉತ್ತರ ಲಂಡನ್‌ಗೆ ೧೯೧೩ರಲ್ಲಿ ತೆರಳುವವರೆಗೆ,ಮುಂದಿನ ೨೦ ವರ್ಷ ಅವಧಿ ಸ್ವದೇಶಿ ಕ್ರೀಡಾಕೂಟಗಳನ್ನು ಅಲ್ಲಿಯೇ ಆಯೋಜಿಸುತ್ತಿದ್ದರು.(1894-95ರಲ್ಲಿ ಎರಡು ಕ್ರೀಡಾಕೂಟಗಳನ್ನು ಹೊರತುಪಡಿಸಿ)
ಹೈಬರಿ ಎಂದೇ ವ್ಯಾಪಕವಾಗಿ ಉಲ್ಲೇಖಿತವಾದ ಆರ್ಸೆನಲ್ ಕ್ರೀಡಾಂಗಣ, ೧೯೧೩ ಸೆಪ್ಟೆಂಬರ್‌ನಿಂದ ೨೦೦೬ ಮೇ ವರೆಗೆ ಆರ್ಸೆನಲ್ ಫುಟ್ಬಾಲ್‌ ನೆಲೆಯಾಗಿತ್ತು. ಫುಟ್ಬಾಲ್ ಕ್ರೀಡಾಂಗಣಗಳ ಪ್ರಖ್ಯಾತ ವಿನ್ಯಾಸಕ ಆರ್ಕಿಬಾಲ್ಡ್ ಲೈಟ್ಕ್ ಅವರು ಮ‌ೂಲ ಕ್ರೀಡಾಂಗಣವನ್ನು ವಿನ್ಯಾಸಗೊಳಿಸಿದರು. ಏಕ ಹೊದಿಕೆಯುಳ್ಳ ಅಟ್ಟಣಿಗೆ ಮತ್ತು ಮ‌ೂರು ಹೊರಾಂಗಣ ಎತ್ತರಿಸಿದ ಆಸನಗಳ ಸಾಲುಗಳೊಂದಿಗೆ ಆ ಕಾಲದಲ್ಲಿ UKನಲ್ಲಿದ್ದ ಅನೇಕ ಫುಟ್ಬಾಲ್ ಮೈದಾನಗಳ ವಿನ್ಯಾಸಗಳಿಗೆ ಸಮಾನವಾಗಿತ್ತು. ಸಂಪೂರ್ಣ ಕ್ರೀಡಾಂಗಣಕ್ಕೆ ೧೯೩೦ರಲ್ಲಿ ಭಾರೀ ಪರಿಷ್ಕರಣೆ ಮಾಡಲಾಯಿತು. ಹೊಸ ಆರ್ಟ್ ಡೆಕೊ ವೆಸ್ಟ್‌ ಅಂಡ್‌ ಈಸ್ಟ್‌ ಅಟ್ಟಣಿಗೆಗಳನ್ನು ನಿರ್ಮಿಸಲಾಯಿತು. ಇವು ಕ್ರಮವಾಗಿ ೧೯೩೨ ಮತ್ತು ೧೯೩೬ರಲ್ಲಿ ಪ್ರಾರಂಭವಾದವು. ಇದರ ಜತೆಗೆ ನಾರ್ತ್‌ ಬ್ಯಾಂಕ್ ಟೆರೇಸ್‌ಗೆ ಮೇಲ್ಛಾವಣಿ ಸೇರಿಸಲಾಯಿತು. ವಲ್ಡ್ ವಾರ್ IIರಲ್ಲಿ ಮೇಲ್ಛಾವಣಿಯು ಬಾಂಬ್ ದಾಳಿಯಿಂದ ನಾಶವಾಗಿತ್ತು. ೧೯೫೪ರವರೆಗೆ ಇದರ ಮರುನಿರ್ಮಾಣ ಕೈಗೊಂಡಿರಲಿಲ್ಲ.
ಉತ್ಕರ್ಷ ಕಾಲದಲ್ಲಿದ್ದಾಗ, ಹೈಬರಿ ೬೦,೦೦೦ ಪ್ರೇಕ್ಷಕರಿಗೆ ಸ್ಥಳಾವಕಾಶ ಕಲ್ಪಿಸಿತ್ತು. ಇಸವಿ ೧೯೯೦ರ ಆದಿಯಲ್ಲಿ ೫೭,೦೦೦ ಪ್ರೇಕ್ಷಕರ ಸಾಮರ್ಥ್ಯವನ್ನು ಅದು ಹೊಂದಿತ್ತು.
 ಟೈಲರ್ ರಿಪೋರ್ಟ್‌ ಮತ್ತು ಪ್ರೀಮಿಯರ್ ಲೀಗ್ ನಿಬಂಧನೆಗಳಿಂದಾಗಿ ಹೈಬೆರಿಯನ್ನು ಸಂಪೂರ್ಣವಾಗಿ ಆಸನ ವ್ಯವಸ್ಥೆ ಇರುವ ಕ್ರೀಡಾಂಗಣವನ್ನಾಗಿಪರಿವರ್ತಿಸಲಾಯಿತು. ಕ್ರೀಡಾಋತು 1993-94ಕ್ಕೆ ಋತುವಿನ ಹೊತ್ತಿಗೆ ಆರ್ಸೆನಲ್‌ ತನ್ನ ಸಾಮರ್ಥ್ಯವನ್ನು ೩೮,೪೧೯ರಷ್ಟು ಪ್ರೇಕ್ಷಕರಿಗೆ ಆಸನ ವ್ಯವಸ್ಥೆಯನ್ನು ಕುಗ್ಗಿಸಿತು. ಚಾಂಪಿಯನ್ಸ್ ಲೀಗ್ ಸಂದರ್ಭದಲ್ಲಿ ಹೆಚ್ಚುವರಿ ಜಾಹೀರಾತು ಫಲಕಗಳಿಗೆ ಸ್ಥಳಾವಕಾಶ ಕಲ್ಪಿಸಲು ಆಸನ ಸಾಮರ್ಥ್ಯವನ್ನು ಇನ್ನಷ್ಟು ಕುಗ್ಗಿಸಲಾಯಿತು. ಹೀಗಾಗಿ 1998-99 ಮತ್ತು 1999-00 ಎರಡು ಕ್ರೀಡಾಋತುಗಳಿಗೆ ಆರ್ಸೆನಲ್ ಚಾಂಪಿಯನ್ಸ್ ಲೀಗ್ ಸ್ನೇಹ ಪಂದ್ಯಗಳನ್ನು ವೆಂಬ್ಲೆಯಲ್ಲಿ ಆಡಿತು. ಇಲ್ಲಿ ೭೦,೦೦೦ಕ್ಕೂ ಹೆಚ್ಚು ಪ್ರೇಕ್ಷಕರಿಗೆ ಸ್ಥಳಾವಕಾಶ ಕಲ್ಪಿಸಲಾಯಿತು.
ಈಸ್ಟ್‌ ಸ್ಟಾಂಡ್ ದರ್ಜೆ IIರ ಪಟ್ಟಿಯಲ್ಲಿದ್ದ ಕಟ್ಟಡವಾಗಿ ವಿನ್ಯಾಸಗೊಳಿಸಲಾಗಿತ್ತು. ಆದ್ದರಿಂದ ಹೈಬೆರಿಯ ವಿಸ್ತರಣೆಯನ್ನು ನಿರ್ಬಂಧಿಸಲಾಯಿತು. ಇನ್ನುಳಿದ ಮ‌ೂರು ಅಟ್ಟಣಿಗೆಗಳು ವಾಸ ಮಾಡುವ ಕಟ್ಟಡಗಳಿಗೆ ಸಮೀಪದಲ್ಲಿತ್ತು. ಈ ಮಿತಿಗಳಿಂದ ೧೯೯೦ರ ದಶಕ ಮತ್ತು ೨೦೦೦ ದಶಕದ ಆದಿಯದಲ್ಲಿ ಪಂದ್ಯದ ದಿನ ಗರಿಷ್ಠ ಆದಾಯ ಗಳಿಸಲು ಕ್ಲಬ್ ವಿಫಲಗೊಂಡಿತು. ಆ ಕಾಲದ ಫುಟ್ಬಾಲ್ ಉತ್ಕರ್ಷ ಸ್ಥಿತಿಯಲ್ಲಿ ಹಿಂದುಳಿಯುವ ಅಪಾಯದಲ್ಲಿ ಸಿಕ್ಕಿಬಿತ್ತು.
ವಿವಿಧ ಮಾರ್ಗೋಪಾಯಗಳನ್ನು ಪರಿಶೀಲಿಸಿದ ಆರ್ಸೆನಲ್, ೨೦೦೦ದಲ್ಲಿ ಆಶ್‌ಬರ್ಟನ್ ಗ್ರೋವ್‌ನಲ್ಲಿ ೬೦,೩೫೫ ಪ್ರೇಕ್ಷಕರಿಗೆ ಸ್ಥಳಾವಕಾಶ ಕಲ್ಪಿಸುವ ಸಾಮರ್ಥ್ಯದ ಹೊಸ ಕ್ರೀಡಾಂಗಣವನ್ನು ನಿರ್ಮಿಸುವ ಪ್ರಸ್ತಾಪ ಮಾಡಿತು. ಅಲ್ಲಿಂದೀಚೆಗೆ ನಿರ್ಮಾಣ ಕಾರ್ಯ ಮುಗಿದು, ಹೈಬರಿಗೆ ನೈಋತ್ಯಕ್ಕೆ ಸುಮಾರು ೫೦೦ ಮೀಟರ್‌ ದೂರದಲ್ಲಿ ಎಮಿರೇಟ್ಸ್ ಕ್ರೀಡಾಂಗಣ ಎಂದು ಮರುನಾಮಕರಣಗೊಂಡಿತು. 
ಆಡಳಿತಶಾಹಿ ವಿಳಂಬ ಮಾರ್ಗ ಮತ್ತು ಏರುತ್ತಿರುವ ಬೆಲೆಗಳಿಂದಾಗಿ ಆರಂಭದಲ್ಲಿ ಯೋಜನೆ ತಡವಾಯಿತು.
2006-07ರ ಕ್ರೀಡಾಋತು ಪ್ರಾರಂಭಕ್ಕೆ ಸರಿಯಾಗಿ ೨೦೦೬ ಜುಲೈನಲ್ಲಿ ನಿರ್ಮಾಣ ಕಾರ್ಯ ಅಂತ್ಯಗೊಂಡಿತು.
ಕ್ರೀಡಾಂಗಣಕ್ಕೆ ಆರ್ಸೆನಲ್ ಪ್ರಾಯೋಜಕರಾದ ಏರ್‍‌ಲೈನ್ ಕಂಪೆನಿ ಎಮಿರೇಟ್ಸ್ ಹೆಸರನ್ನು ಇಡಲಾಯಿತು. ಇಂಗ್ಲಿಷ್ ಫುಟ್ಬಾಲ್ ಇತಿಹಾಸದಲ್ಲಿ ಅತ್ಯಧಿಕವೆನಿಸಿದ ಅಂದಾಜು £೧೦೦ ದಶಲಕ್ಷ ಮೌಲ್ಯದ ಪ್ರಾಯೋಜಕತ್ವದ ಒಪ್ಪಂದಕ್ಕೆ ಎಮಿರೇಟ್ಸ್ ಜತೆ ಕ್ಲಬ್ ಒಪ್ಪಂದ ಮಾಡಿಕೊಂಡಿತ್ತು.
ಸ್ಟೇಡಿಯಂಗೆ ತಮ್ಮ ಹೆಸರನ್ನೇ ಇಡುವಂಥ ಕಾರ್ಪೋರೇಟ್ ಪ್ರಾಯೋಜಕತ್ವವನ್ನು ಒಪ್ಪದ ಕೆಲವು ಅಭಿಮಾನಿಗಳು ಆಶ್‌ಬರ್ಟನ್ ಗ್ರೋವ್ ಅಥವಾ ಗ್ರೋವ್ ಎಂದು ಮೈದಾನಕ್ಕೆ ಪರ್ಯಾಯ ಹೆಸರಿಟ್ಟರು.
ಕ್ರೀಡಾಂಗಣವು ಕನಿಷ್ಠ ೨೦೧೨ರವರೆಗೆ ಎಮಿರೇಟ್ಸ್ ಸ್ಟೇಡಿಯಂ ಎಂದು ಅಧಿಕೃತ ಹೆಸರು ಪಡೆದಿದೆ, ಮತ್ತು ೨೦೧೩-೧೪ರ ಕ್ರೀಡಾಋತು ಅಂತ್ಯದವರೆಗೆ ಏರ್‌ಲೈನ್ ಕ್ಲಬ್‌ನ ಆಟಗಾರರ ಅಂಗಿಯ ಪ್ರಾಯೋಜಕತ್ವ ವಹಿಸಲಿದೆ.
ತರಬೇತಿಯ ಉದ್ದೇಶಕ್ಕೆಂದೇ ನಿರ್ಮಿತವಾಗಿರುವ ಆರ್ಸೆನಲ್ ತರಬೇತಿ ಕೇಂದ್ರವು ಶೆನ್ಲಿ, ಹರ್ಟ್‌ಫೋರ್ಡ್‌ಶೈರ್‌ನಲ್ಲಿ ೨೦೦೦ದಲ್ಲಿ ಪ್ರಾರಂಭಗೊಂಡಿತು.
ಇದಕ್ಕೂ ಮುಂಚಿತವಾಗಿ ಸನಿಹದಲ್ಲಿನ ಯೂನಿವರ್ಸಿಟಿ ಕಾಲೇಜ್ ಲಂಡನ್‌ ಸ್ಟೂಡೆಂಟ್‌ ಯೂನಿಯನ್‌ ಜೊತೆ ತರಬೇತಿ ಸೌಲಭ್ಯಗಳನ್ನು ಕ್ಲಬ್ ಹಂಚಿಕೊಂಡಿತ್ತು. ೧೯೬೧ರವರೆಗೆ ಹೈಬರಿಯಲ್ಲಿ ಕ್ಲಬ್ ತರಬೇತಿ ಪಡೆಯಿತು. ಆರ್ಸೆನಲ್ ಅಕಾಡೆಮಿ ತಂಡಗಳು ಶೆನ್ಲಿಯಲ್ಲಿ ತಮ್ಮ ಸ್ನೇಹ ಪಂದ್ಯಗಳನ್ನು ಆಡುತ್ತವೆ. ರಿಸರ್ವ್ಸ್‌  ತಂಡಗಳುಬಾರ್ನೆಟ್ FCಯ ತವರು ನೆಲವಾದ ಅಂಡರ್‌ಹಿಲ್‌ನಲ್ಲಿ ಪಂದ್ಯಗಳನ್ನು ಆಡುತ್ತವೆ.
 ಬೆಂಬಲಿಗರು 

ಆರ್ಸೆನಲ್ ಅಭಿಮಾನಿಗಳು ತಮ್ಮನ್ನು "ಗೂನರ್ಸ್" ಎಂದೇ ಕರೆದುಕೊಳ್ಳುತ್ತಾರೆ. ತಂಡದ "ದಿ ಗನ್ನರ್ಸ್" ಉಪನಾಮದಿಂದ ಇದು ಹುಟ್ಟಿಕೊಂಡಿದೆ. 
ಆರ್ಸೆನಲ್‌ ದೊಡ್ಡದಾದ ಮತ್ತು ಸಾಮಾನ್ಯವಾಗಿ ತಂಡಕ್ಕೆ ನಿಷ್ಠರಾದ ಅಭಿಮಾನಿ ಬಳಗವನ್ನು ಹೊಂದಿದ್ದು, ವಸ್ತುಶಃ ಎಲ್ಲ ಸ್ವದೇಶಿ ಪಂದ್ಯಗಳಲ್ಲಿ ಟಿಕೆಟ್‌ಗಳು ಸಂಪೂರ್ಣ ಬಿಕರಿಯಾಗಿದ್ದವು.ಇಂಗ್ಲೀಷ್ ಕ್ಲಬ್ಬೊಂದಕ್ಕೆ ಎರಡನೇ ಅತ್ಯಧಿಕ ಪ್ರೇಕ್ಷಕರ ಸರಾಸರಿ ಲೀಗ್ ಹಾಜರಾತಿಯನ್ನು ಆರ್ಸೆನಲ್ ಹೊಂದಿತ್ತು. (೬೦,೦೭೦, ಇದು ಲಭ್ಯ ಸಾಮರ್ಥ್ಯದ ೯೯.೫%ನಷ್ಟು) ಈ ಮ‌ೂಲದಿಂದ ಬಳಸಿದ ಕೆಲವು ಯುದ್ಧ-ಪೂರ್ವ ಹಾಜರಾತಿ ಅಂಕಿಅಂಶಗಳು ಅಂದಾಜುಗಳಾಗಿದ್ದು, ಸಂಪೂರ್ಣ ನಿಖರತೆ ಇಲ್ಲದಿರಬಹುದೆಂಬುದನ್ನು ಗಮನಿಸಿ. ೨೦೦೬ರಲ್ಲಿ ಸಾರ್ವಕಾಲಿಕ ನಾಲ್ಕನೇ ಅತ್ಯಧಿಕ ಸರಾಸರಿ ಪ್ರೇಕ್ಷಕರ ಹಾಜರಾತಿ ಇತ್ತು.
ಕ್ಲಬ್ ಇರುವ ಸ್ಥಳವು ಶ್ರೀಮಂತ ಪ್ರದೇಶಗಳಾದ ಕ್ಯಾನನ್‌ಬರಿ ಮತ್ತು ಬಾರ್ನ್ಸ್‌ಬರಿಗೆ ಹೊಂದಿಕೊಂಡಿದೆ. ಮಿಶ್ರಿತ ಪ್ರದೇಶಗಳಾದ ಇಸ್ಲಿಂಗ್‌ಟನ್, ಹಾಲೋವೇ ಮತ್ತು ಹೈಬರಿ ಮತ್ತು ಲಗತ್ತಾಗಿರುವ ಲಂಡಜನ್ ಬರೋ ಆಫ್ ಕ್ಯಾಮಡೆನ್, ಬಹುತೇಕ ಕಾರ್ಮಿಕ ವರ್ಗದ ಪ್ರದೇಶಗಳಿಂದ ಕೂಡಿದ ಫಿನ್ಸ್‌ಬರಿ ಪಾರ್ಕ್ ಮತ್ತು ಸ್ಟೋಕ್ ನೆವಿಂಗ್‌ಟನ್, ಆರ್ಸೆನಲ್ ಬೆಂಬಲಿಗರು ವರ್ಗಭೇದ ಮೀರಿ ಪಂದ್ಯಕ್ಕೆ ಹಾಜರಾಗಿದ್ದರೆಂದು ಇದರರ್ಥ. ಇದರ ಜತೆಗೆ,೨೦೦೨ರ ವರದಿ ಪ್ರಕಾರ,ಇಂಗ್ಲಿಷ್ ಫುಟ್ಬಾಲ್‌ನಲ್ಲಿ ಯಾವುದೇ ಕ್ಲಬ್‌ಗಿಂತ ಅತ್ಯಧಿಕ ಪ್ರಮಾಣದಲ್ಲಿ(೭.೭%) ಪಂದ್ಯಕ್ಕೆ ಹಾಜರಾಗುವ ಬಿಳಿಯೇತರ ಬೆಂಬಲಿಗರನ್ನು ಆರ್ಸೆನಲ್ ಹೊಂದಿದೆ.
ಎಲ್ಲ ಪ್ರಮುಖ ಇಂಗ್ಲಿಷ್ ಫುಟ್ಬಾಲ್ ಕ್ಲಬ್ ರೀತಿಯಲ್ಲಿ, ಆರ್ಸೆನಲ್ ಫುಟ್ಬಾಲ್ ಸಪೋರ್ಟರ್ಸ್‌ ಕ್ಲಬ್‌ ಅನ್ನೂ ಒಳಗೊಂಡಂತೆ ಆರ್ಸೆನಲ್ ಅನೇಕ ದೇಶೀಯ ಕ್ಲಬ್‌ಗಳ ಬೆಂಬಲ ಹೊಂದಿದ್ದು ಅವುಗಳ ಜೊತೆ ನಿಕಟವಾಗಿ ಕಾರ್ಯನಿರ್ವಹಿಸುತ್ತದೆ. ಆರ್ಸೆನಲ್ ಇಂಡಿಪೆಂಡೆಂಟ್‌ ಸಪೋರ್ಟರ್ಸ್‌ ಅಸೋಷಿಯೇಷನ್‌ ತನ್ನದೇ ಆದ ಕಾರ್ಯನಿರ್ವಹಣಾ ಶೈಲಿಯನ್ನು ಹೊಂದಿದೆ. ಅಭಿಮಾನಿಗಳಿಗೆ ಕ್ಲಬ್ ಒಡೆತನದಲ್ಲಿ ಹೆಚ್ಚಿನ ಸಹಯೋಗ ಹೊಂದುವಂತೆ ಆರ್ಸೆನಲ್ ಸಪೋರ್ಟರ್ಸ್‌ ಅಸೋಶಿಯೇಷನ್‌ ಉತ್ತೇಜಿಸುತ್ತದೆ. ಕ್ಲಬ್ ಬೆಂಬಲಿಗರು ದಿ ಗೂನರ್, ಹೈಬರಿ ಹೈ, ಗನ್‌ಫ್ಲ್ಯಾಷ್ ಮತ್ತು ಹೆಚ್ಚು ಬೌದ್ಧಿಕವಲ್ಲದ ಅಪ್ ದಿ ಆರ್ಸೆ ! ಮುಂತಾದ ಅಭಿಮಾನಿ ಪತ್ರಿಕೆಗಳನ್ನು ಕೂಡ ಪ್ರಕಟಿಸುತ್ತಾರೆ. ಸಾಮಾನ್ಯವಾಗಿ ಇಂಗ್ಲೀಷ್ ಫುಟ್ಬಾಲ್ ಹಾಡುಗಳ ಜತೆಗೆ ಆರ್ಸೆನಲ್ ಬೆಂಬಲಿಗರು "ಒನ್-ನಿಲ್ ಟು ದಿ ಆರ್ಸೆನಲ್"(ಗೊ ವೆಸ್ಟ್ ರಾಗದಲ್ಲಿ) ಮತ್ತು "ಬೋರಿಂಗ್, ಬೋರಿಂಗ್ ಆರ್ಸೆನಲ್" ಹಾಡುತ್ತಾರೆ. ಎದುರಾಳಿಯ ತಂಡದ ಅಭಿಮಾನಿಗಳು ಆರ್ಸೆನಲ್ ತಂಡವನ್ನು ಹಂಗಿಸುವುದಕ್ಕಾಗಿ ಇದನ್ನು ಹಾಡುವುದು ವಾಡಿಕೆಯಾಗಿತ್ತು. ಆದರೆ ಆರ್ಸೆನಲ್ ತಂಡ ಚೆನ್ನಾಗಿ ಆಡುವಾಗ ಆರ್ಸೆನಲ್ ಬೆಂಬಲಿಗರು ಎದುರಾಳಿ ತಂಡಕ್ಕೆ ವ್ಯಂಗ್ಯವಾಡಲು ಈ ಹಾಡನ್ನು ಈಗ ಹಾಡುತ್ತಾರೆ.
ಲಂಡನ್ ಹೊರಗೆ ಆರ್ಸೆನಲ್ ಬೆಂಬಲಿಗರು ಸದಾ ಇದ್ದರು.ಇತ್ತೀಚಿನ ದಿನಗಳಲ್ಲಿ ಉಪಗ್ರಹ ಟೆಲಿವಿಷನ್ ಆಗಮನದಿಂದ,ಫುಟ್ಬಾಲ್ ಕ್ಲಬ್‌ಗೆ ಬೆಂಬಲಿಗರ ನಿಕಟತೆಯು ಹೆಚ್ಚಿದೆ. ಅಭಿಮಾನಿಗಳ ನಿಕಟತೆಯಲ್ಲಿ ಭೌಗೋಳಿಕತೆಯನ್ನು ಅವಲಂಬಿಸಿರುವುದು ಕಡಿಮೆಯಾಗಿದೆ. ಆರ್ಸೆನಲ್ ಈಗ ಲಂಡನ್ ಆಚೆಯಿಂದ ಮತ್ತು ವಿಶ್ವಾದ್ಯಂತ ಗಮನಾರ್ಹ ಸಂಖ್ಯೆಯ ಅಭಿಮಾನಿಗಳ ಬಳಗ ಹೊಂದಿದೆ. ೨೪ UK,೩೭ ಐರಿಷ್ ಮತ್ತು ೪೯ ವಿದೇಶಿ ಬೆಂಬಲಿಗರ ಕ್ಲಬ್‌ಗಳು ೨೦೦೭ರಲ್ಲಿರುವಂತೆ ಆರ್ಸೆನಲ್ ಜತೆ ಸಂಬಂಧ ಹೊಂದಿದೆ. ಆ ಕಾಲ ಘಟ್ಟದಲ್ಲಿ ಕ್ಲಬ್‌ನ ೯.೯% ಪಾಲು ಹೊಂದಿದ್ದ ಗ್ರಾನಡಾ ವೆಂಚರ್ಸ್‌ ೨೦೦೫ರ ವರದಿಯಲ್ಲಿ ಆರ್ಸೆನಲ್ ಜಾಗತಿಕ ಅಭಿಮಾನಿ ಬಳಗವನ್ನು ೨೭ ದಶಲಕ್ಷವೆಂದು ಅಂದಾಜು ಮಾಡಿದೆ. ಜಾಗತಿಕ ಮಟ್ಟದಲ್ಲಿ ಒಂದು ತಂಡ ಅತೀ ಹೆಚ್ಚು ಅಭಿಮಾನೀ ಬಳಗವನ್ನು ಹೊಂದಿದ ಮೂರನೇ ಸ್ಥಾನ. ಇದು.
ಅತೀ ಹತ್ತಿರದ ಪ್ರಮುಖ ನೆರೆಹೊರೆಯ ತಂಡವಾದ ಟಾಟೆನ್‌ಹಾಂ ಹಾಟ್ಸ್‌ಪುರ್ ಜತೆ ಆರ್ಸೆನಲ್ ಸುದೀರ್ಘ ಕಾಲಾವಧಿಯ,ತೀಕ್ಷ್ಣ ಪೈಪೋಟಿ ಹೊಂದಿತ್ತು. ಇವೆರಡರ ನಡುವಿನ ಪಂದ್ಯಗಳನ್ನು ಉತ್ತರ ಲಂಡನ್ ಡರ್ಬೀಸ್ ಎಂದು ಉಲ್ಲೇಖಿಸಲಾಗಿದೆ. ಚೆಲ್ಸಿಯ, ಫಲ್ಙಾಂ ಮತ್ತು ವೆಸ್ಟ್ ಹಾಮ್ ಯುನೈಟೆಡ್ ಆರ್ಸೆನಲ್‌ನ ಲಂಡನ್‌ನಲ್ಲಿರುವ ಇತರೆ ಎದುರಾಳಿಗಳು. ಇದರ ಜತೆಗೆ ೧೯೮೦ರ ಕೊನೆಯಿಂದ ಆರ್ಸೆನಲ್ ಮತ್ತು ಮ್ಯಾಂಚೆಸ್ಟರ್ ಯುನೈಟೆಡ್ ನಡುವೆ ಮೈದಾನದಲ್ಲಿ ನಡೆಯುವ ಕಾದಾಟ ಪ್ರಬಲವಾಗಿತ್ತು.ಪ್ರೀಮಿಯರ್ ಲೀಗ್ ಪ್ರಶಸ್ತಿಗಾಗಿ ಇತ್ತೀಚೆಗೆ ಎರಡೂ ಕ್ಲಬ್‌ಗಳು ಸ್ಪರ್ಧೆಗಳಿದಾಗ ಹಣಾಹಣಿ ತೀವ್ರ ಸ್ವರೂಪ ಪಡೆದುಕೊಂಡಿತು. ಫುಟ್‌ಬಾಲ್ ಫ್ಯಾನ್ಸ್ ಸೆನ್ಸಸ್‌ನಿಂದ ೨೦೦೩ ಆನ್‌ಲೈನ್ ಸಮೀಕ್ಷೆಯಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡವನ್ನು ಆರ್ಸೆನಲ್‌ನ ಅತೀ ದೊಡ್ಡ ಎದುರಾಳಿಯೆಂದು ಪಟ್ಟಿ ಮಾಡಿತು. ನಂತರ ಟೊಟೆನ್‌ಹ್ಯಾಮ್ ಮತ್ತು ಚೆಲ್ಸಿಯ ಅದನ್ನು ಅನುಸರಿಸಿದವು.
 ೨೦೦೮ರ ಸಮೀಕ್ಷೆಯು ಟೊಟೆನ್‌ಹ್ಯಾಮ್ ಮೇಲಾಟವನ್ನು ಹೆಚ್ಚು ಪ್ರಮುಖ ಎಂದು ಪಟ್ಟಿಮಾಡಿದೆ.
 ಒಡೆತನ ಮತ್ತು ಹಣಕಾಸು 

ಆರ್ಸೆನಲ್ ಮಾತೃ ಸಂಸ್ಥೆ ಆರ್ಸೆನಲ್ ಹೋಲ್ಡಿಂಗ್ಸ್ ಪಬ್ಲಿಕ್‌ ಲಿ.ಕಂ.,ಪೇಟೆಯಲ್ಲಿ ನಮ‌ೂದಾಗಿರದ ಸಾರ್ವಜನಿಕ ನಿಯಮಿತ ಕಂಪೆನಿಯಾಗಿ ಕಾರ್ಯನಿರ್ವಹಿಸುತ್ತದೆ. ಇದರ ಒಡೆತನವು ಇತರೆ ಫುಟ್ಬಾಲ್ ಕ್ಲಬ್‌ಗಳಿಗಿಂತ ಸಂಪೂರ್ಣ ಭಿನ್ನ. ಆರ್ಸೆನಲ್‌ನಲ್ಲಿ ಕೇವಲ ೬೨,೨೧೭ ಷೇರುಗಳನ್ನು ವಿತರಿಸಲಾಗಿದೆ. ಅವನ್ನು FTSE ಅಥವಾ AIM ಮುಂತಾದ ಸಾರ್ವಜನಿಕ ವಿನಿಮಯ ಕೇಂದ್ರಗಳಲ್ಲಿ ಮಾರಾಟ ಮಾಡುವ ಬದಲಿಗೆ ಹೆಚ್ಚುಕಡಿಮೆ PLUSನಲ್ಲಿ ಮಾರಲಾಯಿತು.PLUS ಎಂಬುದೊಂದು ಪರಿಣತ ಮಾರುಕಟ್ಟೆ. ಆರ್ಸೆನಲ್‌ನ ಒಂದು ಷೇರಿನ ಮಧ್ಯಾವಧಿ ಮೌಲ್ಯ ೨೦೦೯ ನವೆಂಬರ್ ೪ರಂದು £೯,೨೫೦೦.ಕ್ಲಬ್ ಮಾರುಕಟ್ಟೆ ಬಂಡವಾಳ ಮೌಲ್ಯವನ್ನು ಅಂದಾಜು £೫೭೫.೫ ದಶಲಕ್ಷ ದತ್ತ ಕೊಂಡೊಯ್ಯಿತು. 
ಕ್ಲಬ್ £೩೧೩.೩ ದಶಲಕ್ಷದಷ್ಟು ವಹಿವಾಟಿನಿಂದ ೨೦೦೯ ಮೇ ೩೧ಕ್ಕೆ ಅಂತ್ಯಗೊಳ್ಳುವ ವರ್ಷದಲ್ಲಿ £೬೨.೭ ದಶಲಕ್ಷ ತೆರಿಗೆ-ಪೂರ್ವ ನಿರ್ವಹಣಾ ಲಾಭ(ಆಟಗಾರರ ವರ್ಗಾವಣೆಗಳನ್ನು ಹೊರತುಪಡಿಸಿ)ಗಳಿಸಿದೆ.
ಬಿಸಿನೆಸ್ ನಿಯತಕಾಲಿಕೆ ಫೋರ್ಬ್ಸ್ ೨೦೦೮ರ ಏಪ್ರಿಲ್‌ನಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ಮತ್ತು ರಿಯಲ್ ಮ್ಯಾಡ್ರಿಡ್ ನಂತರ ವಿಶ್ವದಲ್ಲೇ ಮ‌ೂರನೇ ಅತ್ಯಧಿಕ ಶ್ರೀಮಂತ ಪುಟ್ಬಾಲ್ ತಂಡವೆಂದು ಆರ್ಸೆನಲ್‍‌ಗೆ ಶ್ರೇಯಾಂಕ ನೀಡಿದೆ. ಸಾಲವನ್ನು ಹೊರತುಪಡಿಸಿ $೧.೨ ಬಿಲಿಯನ್(£೬೦೫m)ಎಂದು ಕ್ಲಬ್ ಮೌಲ್ಯವನ್ನು ನಿಗದಿಮಾಡಿದೆ.
ಲೆಕ್ಕಾಧಿಕಾರಿಗಳಾದ ಡೆಲೊಯಿಟ್ ೨೦೦೯ನೇ ಡೆಲೊಯಿಟ್ ಫುಟ್ಬಾಲ್ ಮನಿ ಲೀಗ್‌ನಲ್ಲಿ ಆರ್ಸೆನಲ್‌ಗೆ ೬ನೇ ಸ್ಥಾನ ನೀಡಿದ್ದಾರೆ. ಇದು ವಿಶ್ವಫುಟ್ಬಾಲ್ ಕ್ಲಬ್‌ಗಳ ಆದಾಯಕ್ಕೆ ಸಂಬಂಧಪಟ್ಟಂತೆ ನೀಡಿದ ಶ್ರೇಣೀಕರಣವಾಗಿದೆ. ಕ್ರೀಡಾಋತು 2007-08ರಲ್ಲಿ ಕ್ಲಬ್ £೨೦೯.೩ ದಶಲಕ್ಷ ಗಳಿಸಿತ್ತು.
ಆರ್ಸೆನಲ್ F.C.ಯ ನಿರ್ದೇಶಕರ ಮಂಡಳಿ ಪ್ರಸಕ್ತ ಒಟ್ಟು ಕ್ಲಬ್ ಷೇರುಗಳಲ್ಲಿ ೪೫.೨%ನ್ನು ಹೊಂದಿದೆ. ಮಂಡಳಿಯಲ್ಲಿ ಅತ್ಯಧಿಕ ಷೇರುದಾರ ಅಮೆರಿಕದ ಕ್ರೀಡಾದೊರೆ ಸ್ಟಾನ್ ಕ್ರೊಯಿಂಕೆ. ಕ್ಲಬ್‌ ಹರಾಜು ಪ್ರಕ್ರಿಯೆಯಲ್ಲಿ ೨೦೦೭ರಲ್ಲಿ ಪಾಲ್ಗೊಂಡಿದ್ದರು. ೨೦೦೯ ನವೆಂಬರ್‌‌ನಲ್ಲಿ ತಮ್ಮ ಪಾಲನ್ನು ೧೮,೩೯೪ ಷೇರುಗಳಿಗೆ(೨೯.೫೬%), ನಂತರ ೧೮,೫೯೪ (೨೯.೯%)ಷೇರುಗಳಿಗೆ ಹೆಚ್ಚಿಸಿಕೊಂಡರು. ಗಮನಾರ್ಹ ಪಾಲುಗಳನ್ನು ಹೊಂದಿರುವ ಇತರೆ ನಿರ್ದೇಶಕರು ಡ್ಯಾನಿ ಫಿಸ್‌ಮ್ಯಾನ್ ೧೦,೦೨೫ ಷೇರುಗಳು(೧೬.೧%) ಮತ್ತು ಕ್ಲಬ್ ಅಧ್ಯಕ್ಷ ಪೀಟರ್ ಹಿಲ್-ವುಡ್ ೪೦೦(೦.೬೪%)ಷೇರುಗಳ ಮಾಲೀಕತ್ವ. ಇತರೆ ನಿರ್ದೇಶಕರು ಕನಿಷ್ಠ ಪ್ರಮಾಣದ ಷೇರುಗಳನ್ನು ಹೊಂದಿದ್ದಾರೆ. ಕ್ಲಬ್‌ನ ಮಾಜಿ ಅಧ್ಯಕ್ಷ ಸರ್ ಬ್ರೇಸ್‌ವೆಲ್ ಸ್ಮಿತ್ ಮೊಮ್ಮಗನ ಪತ್ನಿಯಾದ ಮಾಜಿ ನಿರ್ದೇಶಕಿ ನೈನಾ ಬ್ರೇಸ್‌ವೆಲ್ ಸ್ಮಿತ್ ೯,೮೯೩(೧೫.೯%)ಷೇರುಗಳನ್ನು ಹೊಂದಿದ್ದಾರೆ.
ರೆಡ್ & ವೈಟ್ ಸೆಕ್ಯೂರಿಟೀಸ್‌ ಕ್ರೊಯೆಂಕೇಗೆ ಎದುರಾಳಿ ಬಿಡ್ ಮಾಡಿತ್ತು. ರೆಡ್ & ವೈಟ್ ರಷ್ಯಾದ ಬಿಲಿಯಾಧಿಪತಿ ಆಲಿಷರ್ ಉಸ್ಮನೋವ್ ಮತ್ತು ಲಂಡನ್ ಮ‌ೂಲದ ಹಣಕಾಸು ವಹಿವಾಟುದಾರ ಫರ್ಹಾಡ್ ಮೋಷಿರಿ ಸಹ-ಮಾಲೀಕತ್ವದ ಸಂಸ್ಥೆ. ರೆಡ್ & ವೈಟ್ ೨೦೦೭ ಆಗಸ್ಟ್‌ನಲ್ಲಿ ಬಿಡ್ ಸಲ್ಲಿಸಿ,ಆರ್ಸೆನೆಲ್ ಮಾಜಿ ಉಪಾಧ್ಯಕ್ಷ ಡೇವಿಡ್ ಡೈನ್ ಸ್ವಾಧೀನದಲ್ಲಿದ್ದ ಷೇರುಗಳನ್ನು ಖರೀದಿಸಿತು. ೨೦೦೯ ಫೆಬ್ರವರಿಯ ಹೊತ್ತಿಗೆ ಕ್ಲಬ್‌ನಲ್ಲಿ ೧೫,೫೫೫(೨೫.೦%) ಷೇರುಗಳ ಮಾಲೀಕತ್ವ ಹೊಂದಿದ್ದರು. ಕ್ರೊಯೆಂಕೆ ಮತ್ತು ಉಸ್ಮನೋವ್ ನಡುವೆ ಬಿಡ್ಡಿಂಗ್ ಯುದ್ಧ ನಡೆಯುತ್ತಿದೆಯೆಂದು ಮಾಧ್ಯಮದ ಊಹಾಪೋಹಕ್ಕೆ ಇದು ದಾರಿ ಕಲ್ಪಿಸಿತು. ಆದಾಗ್ಯೂ,೨೦೦೯ ಸೆಪ್ಟೆಂಬರ್‌ವರೆಗೆ ೨೯.೯%ಕ್ಕೂ ಹೆಚ್ಚು ಷೇರುಗಳನ್ನು ಖರೀದಿಸದಿರಲು ಕ್ರೊಯೆಂಕೆ ಮನಸ್ಸು ಮಾಡಿದರು. ಮಂಡಳಿಯ ಇತರೆ ಸದಸ್ಯರು ಪರಸ್ಪರರ ಷೇರುಗಳ ಮೇಲೆ ೨೦೧೨ ಅಕ್ಟೋಬರ್‌ವರೆಗೆ ಪ್ರಥಮ ಆದ್ಯತೆ ಹೊಂದಿದ್ದಾರೆ.
 ಜನಪ್ರಿಯ ಸಂಸ್ಕೃತಿಯಲ್ಲಿ ಆರ್ಸೆನಲ್ 
ರಾಷ್ಟ್ರದ ಅತೀ ಯಶಸ್ವಿ ಫುಟ್ಬಾಲ್ ತಂಡಗಳಲ್ಲಿ ಒಂದೆನಿಸಿದ ಆರ್ಸೆನಲ್, ಬ್ರಿಟನ್ ಸಂಸ್ಕೃತಿಯಲ್ಲಿ ಫುಟ್ಬಾಲ್ ಬಿಂಬಿತವಾದ ಸಂದರ್ಭಗಳಲ್ಲಿ ಆಗಾಗ್ಗೆ ಆರ್ಸೆನಲ್ ಕಾಣಿಸಿಕೊಂಡಿತು. ಮಾಧ್ಯಮದ ಅನೇಕ "ಪ್ರಥಮ"ಗಳಲ್ಲಿ ಆರ್ಸೆನಲ್ ಹೆಸರು ರಾರಾಜಿಸಿತು. ಶೆಫೀಲ್ಡ್ ಯುನೈಟೆಡ್ ವಿರುದ್ಧ ಹೈಬರಿಯಲ್ಲಿ ೧೯೨೭ ಜನವರಿ ೨೨ರಂದು ನಡೆದ ಪಂದ್ಯವು ರೇಡಿಯೊದಲ್ಲಿ ಪ್ರಸಾರವಾದ ಪ್ರಥಮ ಇಂಗ್ಲೀಷ್ ಲೀಗ್ ಪಂದ್ಯವೆನಿಸಿತು. ಒಂದು ದಶಕದ ಬಳಿಕ, ೧೯೩೭ ಸೆಪ್ಟೆಂಬರ್ ೧೬ರಂದು ಆರ್ಸೆನಲ್ ಪ್ರಥಮ ತಂಡ ಮತ್ತು ಮೀಸಲು ತಂಡದ ನಡುವೆ ನಡೆದ ಪ್ರದರ್ಶನ ಪಂದ್ಯವು ದೂರದರ್ಶನ ಮ‌ೂಲಕ ನೇರ ಪ್ರಸಾರವಾದ ಪ್ರಪ್ರಥಮ ಫುಟ್ಬಾಲ್ ಪಂದ್ಯವಾಗಿದೆ. BBCಯ ಪ್ರಥಮ ಆವೃತ್ತಿ ಮ್ಯಾಚ್ ಆಫ್ ದಿ ಡೇ ನಲ್ಲಿ ಕೂಡ ಆರ್ಸೆನಲ್ ಕಾಣಿಸಿಕೊಂಡಿತು. ಆನ್ಸ್‌ಫೀಲ್ಡ್ನಲ್ಲಿ ೧೯೬೪ ಆಗಸ್ಟ್ ೨೨ರಂದು ಲಿವರ್‌ಪೂಲ್ ವಿರುದ್ಧ ನಡೆದ ಅವರ ಪಂದ್ಯದ ಮುಖ್ಯಾಂಶಗಳನ್ನು ಅದು ಪ್ರಸಾರ ಮಾಡಿತು.
ಬಹು ಮುಂಚಿನ ಪುಟ್ಬಾಲ್-ಸಂಬಂಧಿತ ಚಲನಚಿತ್ರಗಳಲ್ಲಿ ಒಂದಾದ ಆರ್ಸೆನಲ್ ಸ್ಟೇಡಿಯಂ ಮಿಸ್ಟರಿಗೆ ಕೂಡ ಆರ್ಸೆನಲ್ ಹಿನ್ನೆಲೆ ಒದಗಿಸಿತು.' ಆರ್ಸೆನಲ್ ಮತ್ತು ಹವ್ಯಾಸಿ ತಂಡದ ನಡುವೆ ಸೌಹಾರ್ದ ಪಂದ್ಯದಲ್ಲಿ ಆಟ ನಡೆಯುವಾಗ ಆಟಗಾರನೊಬ್ಬ ವಿಷಪ್ರಾಶನಕ್ಕೊಳಗಾದದ್ದೇ ಕಥೆಯ ಚಲನಚಿತ್ರದ ಕಥಾ ವಸ್ತು. ಅನೇಕ ಆರ್ಸೆನಲ್ ಆಟಗಾರರು ಸ್ವತಃ ಚಿತ್ರದಲ್ಲಿ ಪಾತ್ರವಹಿಸಿದ್ದರು ಮತ್ತು ಪ್ರಬಂಧಕ ಜಾರ್ಜ್ ಆಲಿಸನ್‌ಗೆ ಒಂದಷ್ಟು ಸಂಭಾಷಣೆ ನೀಡಲಾಗಿತ್ತು. ಇತ್ತೀಚೆಗೆ, ನಿಕ್ ಹಾರ್ನ್‌ಬಿ ಬರೆದ ಫೀವರ್ ಪಿಚ್ ಪುಸ್ತಕವು ಹಾರ್ನ್‌ಬಿಯ ಆತ್ಮಕಥೆ ಮತ್ತು ಫುಟ್ಬಾಲ್ ಮತ್ತು ವಿಶೇಷವಾಗಿ ಆರ್ಸೆನಲ್ ಜತೆ ಅವರ ಸಂಬಂಧ ಎಳೆ ಎಳೆಯಾಗಿ ಬಿಡಿಸುತ್ತದೆ. ಇದು ೧೯೯೨ರಲ್ಲಿ ಪ್ರಕಟವಾಗಿದ್ದು, ೧೯೯೦ರ ದಶಕದಲ್ಲಿ ಬ್ರಿಟಿಷ್ ಸಮಾಜದಲ್ಲಿ ಫುಟ್ಬಾಲ್ ಪುನಶ್ಚೇತನ ಮತ್ತು ಪುನಃಚೇತನ ಕುರಿತ ಅಂಶಗಳನ್ನು ಹೊಂದಿದೆ. ಈ ಪುಸ್ತಕದ ವಿವರಣೆಯನ್ನು ಎರಡು ಚಲನಚಿತ್ರಗಳಲ್ಲಿ ಪ್ರದರ್ಶನ ಉದ್ದೇಶಕ್ಕಾಗಿ ಬಳಸಲಾಯಿತು. ಆರ್ಸೆನಲ್ 1988-89 ಪ್ರಶಸ್ತಿ ಗೆಲುವಿನ ಸುತ್ತ ಕೇಂದ್ರೀಕೃತ ಬ್ರಿಟಿಷ್ ಚಿತ್ರ ಮತ್ತು ಮೇಜರ್ ಲೀಗ್ ಬೇಸ್‌ಬಾಲ್ ಬೋಸ್ಟನ್ ರೆಡ್‌ಸಾಕ್ಸ್ ಅಭಿಮಾನಿಯೊಬ್ಬನ ಬಗ್ಗೆ ಹೆಣೆದ ಅಮೆರಿಕನ್ ಚಿತ್ರ.
ಆರ್ಸೆನಲ್ ರಕ್ಷಣಾತ್ಮಕ ಮತ್ತು ಬೇಸರದ ತಂಡವೆಂಬ ಭಾವನೆ ೧೯೭೦ ಮತ್ತು ೧೯೮೦ರ ದಶಕದಲ್ಲಿ ತೇಲಿ ಬಂತು. ಎರಿಕ್ ಮೋರ್‌ಕ್ಯಾಂಬೆ ಮುಂತಾದ ಅನೇಕ ವಿದೂಷಕರು ಈ ತಂಡವನ್ನು ಅಪಹಾಸ್ಯಕ್ಕೀಡು ಮಾಡಿದರು. ಈ ಕಥಾವಸ್ತುವನ್ನು ೧೯೯೭ರ ಚಿತ್ರ ದಿ ಫುಲ್ ಮಾಂಟಿ ಯಲ್ಲಿ ಪುನಾವರ್ತಿಸಲಾಯಿತು. ಪ್ರಮುಖ ಪಾತ್ರಧಾರಿಗಳು ಸಾಲಿನಲ್ಲಿ ಮುಂದೆ ಚಲಿಸಿ ಕೈಗಳನ್ನು ಮೇಲೆತ್ತಿ, ತಮ್ಮ ಬೆತ್ತಲೆ ಪ್ರದರ್ಶನಕ್ಕೆ ಹೊಂದಿಕೆಯಾಗುವಂತೆ ಆರ್ಸೆನಲ್‌ನ ರಕ್ಷಣಾತ್ಮಕ ಆಫ್‌ಸೈಡ್ ಬಲೆಯನ್ನು ಉದ್ದೇಶಪೂರ್ವಕವಾಗಿ ಅಣಕವಾಡಿದರು. ಇನ್ನೊಂದು ಚಿತ್ರ ಪ್ಲಂಕೆಟ್ & ಮೆಕ್ಲೀನ್‌ ನಲ್ಲಿ ಕ್ಲಬ್‌ನ ರಕ್ಷಣಾತ್ಮಕ ಆಟವನ್ನು ಉಲ್ಲೇಖಿಸಲಾಗಿದೆ.ಆರ್ಸೆನಲ್‌ನಲ್ಲಿ ಸುದೀರ್ಘ ಸೇವೆ ಸಲ್ಲಿಸಿದ ಫುಲ್ ಬ್ಯಾಕ್‌ಗಳಾಗಿದ್ದ ಬಲಬದಿಯ ಲೀ ಡಿಕ್ಸನ್ ಮತ್ತು ಎಡಬದಿಯ ನಿಗೆಲ್ ವಿಂಟರ್‌ಬರ್ನ್ ಅವರ ಹೆಸರಿನಲ್ಲಿ ಡಿಕ್ಸನ್ ಮತ್ತು ವಿಂಟರ್‌ಬರ್ನ್‌ ಎಂಬ ಎರಡು ಪಾತ್ರಗಳನ್ನು ಇದರಲ್ಲಿ ಸೃಷ್ಟಿಸಲಾಗಿದೆ.
 ಆರ್ಸೆನಲ್ ಲೇಡೀಸ್ 

ಆರ್ಸೆನಲ್ ಲೇಡೀಸ್ ಆರ್ಸೆನಲ್ ಜತೆ ಸಹಯೋಗ ಹೊಂದಿದ ಮಹಿಳಾ ಫುಟ್ಬಾಲ್ ಕ್ಲಬ್ ಇಸವಿ ೧೯೮೭ರಲ್ಲಿ ಸ್ಥಾಪನೆಯಾದ ತಂಡ 
ಅರೆ-ವೃತ್ತಿಪರರಾಗಿ ೨೦೦೨ರಲ್ಲಿ ಪರಿವರ್ತನೆಯಾಯಿತು ಮತ್ತು ಟೋನಿ ಗರ್ವೈಸ್ ಇದರ ಉಸ್ತುವಾರಿ ವಹಿಸಿದರು. ಆರ್ಸೆನಲ್ ಲೇಡೀಸ್, ಇತಿಹಾಸದಲ್ಲಿ ಅತ್ಯಂತ ಯಶಸ್ವಿ ಇಂಗ್ಲಿಷ್ ಮಹಿಳಾ ಫುಟ್ಬಾಲ್ ತಂಡವೆನಿಸಿದೆ.FA ಮಹಿಳೆಯರ ಪ್ರೀಮಿಯರ್ ಲೀಗ್, FA ಮಹಿಳೆಯರ ಕಪ್ FA ಮಹಿಳೆಯರ ಪ್ರೀಮಿಯರ್ ಲೀಗ್ ಕಪ್ ಹೀಗೆ ಎಲ್ಲ ಮ‌ೂರು ಪ್ರಮುಖ ಇಂಗ್ಲಿಷ್ ಪಾರಿತೋಷಕಗಳನ್ನು ಅದು ಪ್ರಸಕ್ತ(೨೦೦೮-೦೯) ಹೊಂದಿದೆ. ವಿಶಿಷ್ಟ ನಾಲ್ಕು ಪ್ರಶಸ್ತಿಗಳ ಗೆಲುವಿನಲ್ಲಿ ಒಂದಾದ UEFA ಮಹಿಳೆಯರ ಕಪ್ 2006-07 ಕ್ರೀಡಾಋತುವಿನಲ್ಲಿ ಗೆದ್ದ ಏಕೈಕ ಇಂಗ್ಲಿಷ್ ತಂಡವೆಂಬ ಕೀರ್ತಿಗೆ ಪಾತ್ರವಾಯಿತು. ಪುರುಷರು ಮತ್ತು ಮಹಿಳೆಯರ ಕ್ಲಬ್ ಪ್ರತ್ಯೇಕ ಅಸ್ತಿತ್ವ ಹೊಂದಿದ್ದು,ನಿಕಟ ಸಂಬಂಧವಿದೆ. ಆರ್ಸನೆಲ್ ಲೇಡೀಸ್ ಎಮಿರೇಟ್ಸ್ ಸ್ಟೇಡಿಯಂನಲ್ಲಿ ಒಂದು ಬಾರಿ ಕ್ರೀಡಾಋತುವಿನಲ್ಲಿ ಆಡಲು ಅರ್ಹತೆ ಪಡೆದಿತ್ತು. ಸಾಮಾನ್ಯವಾಗಿ ಅವು ತಮ್ಮ ಸ್ನೇಹ ಪಂದ್ಯಗಳನ್ನು ಬೋರ್‌ಹ್ಯಾಮ್‌ವುಡ್‌ನಲ್ಲಿ ಆಡುತ್ತವೆ.
 ಸಮುದಾಯದಲ್ಲಿ ಆರ್ಸೆನಲ್ 
"ಸಮುದಾಯದಲ್ಲಿ ಆರ್ಸೆನಲ್" ಎಂಬ ಸಮುದಾಯ ಯೋಜನೆಯೊಂದನ್ನು ಆರ್ಸೆನಲ್ ೧೯೮೫ರಲ್ಲಿ ಸ್ಥಾಪಿಸಿತು. ಇದು ಕ್ರೀಡೆ, ಸಾಮಾಜಿಕ ಒಗ್ಗೂಡಿಕೆ,ಶಿಕ್ಷಣ ಮತ್ತು ದತ್ತಿಯೋಜನೆಗಳಿಗೆ ಅವಕಾಶ ಕಲ್ಪಿಸಿತು. ಅನೇಕ ದಾನದತ್ತಿ ಉದ್ದೇಶಗಳಿಗೆ ಕ್ಲಬ್ ನೇರ ಬೆಂಬಲ ನೀಡುತ್ತದೆ ಮತ್ತು ೧೯೯೨ರಲ್ಲಿ ಆರ್ಸೆನಲ್ ದತ್ತಿ ಸಂಸ್ಥೆಯನ್ನು ಅದು ಸ್ಥಾಪಿಸಿತು. ಸ್ಥಳೀಯ ಉದ್ದೇಶಗಳಿಗಾಗಿ ಸುಮಾರು £೨ ದಶಲಕ್ಷವನ್ನು ಕ್ಲಬ್ ಸಂಗ್ರಹಿಸಿತು. ಸದುದ್ದೇಶಕ್ಕಾಗಿ ಹಣ ಸಂಗ್ರಹಕ್ಕೆ ಮಾಜಿ-ವೃತ್ತಿಪರ ಮತ್ತು ಹೆಸರುವಾಸಿ ತಂಡವೊಂದು ಕೂಡ ಕಾರ್ಯೋನ್ಮುಖವಾಗಿದೆ.
 ಅಂಕಿಅಂಶ ಮತ್ತು ದಾಖಲೆಗಳು 

ಡೇವಿಡ್ ಓ ಲಿಯರಿ ಅತೀ ಹೆಚ್ಚು ಆರ್ಸೆನಲ್ ಪಂದ್ಯಗಳನ್ನು ಆಡಿದ ದಾಖಲೆ ಸ್ಥಾಪಿಸಿದ್ದಾರೆ. ಅವರು ೧೯೭೫ ಮತ್ತು ೧೯೯೩ರ ನಡುವೆ ೭೨೨ ಪ್ರಥಮ ದರ್ಜೆಯ ಪಂದ್ಯಗಳನ್ನಾಡಿದ್ದಾರೆ. ಸಹವರ್ತಿ ಸೆಂಟರ್ ಹಾಫ್ ಆಟಗಾರ ಮತ್ತು ಮಾಜಿ ನಾಯಕ ಟೋನಿ ಅಡಾಮ್ಸ್ ಎರಡನೇ ಸ್ಥಾನ ಪಡೆದಿದ್ದು, ೬೬೯ ಬಾರಿ ಪಂದ್ಯಕ್ಕಿಳಿದಿದ್ದಾರೆ. [[/0} ಡೇವಿಡ್ ಸೀಮನ್ 564 ಪಂದ್ಯಗಳಲ್ಲಿ ಗೋಲ್‌ಕೀಪರ್ ಆಗಿ ದಾಖಲೆ ನಿರ್ಮಿಸಿದ್ದಾರೆ.|/0} ಡೇವಿಡ್ ಸೀಮನ್ ೫೬೪ ಪಂದ್ಯಗಳಲ್ಲಿ ಗೋಲ್‌ಕೀಪರ್ ಆಗಿ ದಾಖಲೆ ನಿರ್ಮಿಸಿದ್ದಾರೆ.]]
ಎಲ್ಲ ಸ್ಪರ್ಧೆಗಳಲ್ಲಿ ೧೯೯೯ ಮತ್ತು ೨೦೦೭ರ ನಡುವೆ ೨೨೬ ಗೋಲುಗಳೊಂದಿಗೆ ಥಿಯರಿ ಹೆನ್ರಿ ಕ್ಲಬ್‌ನ ಅತ್ಯಧಿಕ ಗೋಲು ಗಳಿಸಿದವರೆನಿಸಿದ್ದಾರೆ. ಅವರು ೨೦೦೫ ಅಕ್ಟೋಬರ್‌ನಲ್ಲಿ ಐಯಾನ್ ರೈಟ್‌ನ ಒಟ್ಟು ೧೮೫ ಗೋಲುಗಳ ಸಂಖ್ಯೆಯನ್ನು ದಾಟುವ ಮ‌ೂಲಕ ಈ ಸಾಧನೆ ಮಾಡಿದ್ದಾರೆ.
ರೈಟ್ಸ್ ದಾಖಲೆ ೧೯೯೭ ಸೆಪ್ಟೆಂಬರ್‌ವರೆಗೆ ಉಳಿದುಕೊಂಡಿತ್ತು. ವಿಂಗರ್ ಕ್ಲಿಫ್ ಬ್ಯಾಸ್ಟಿನ್ ೧೯೩೯ರಲ್ಲಿ ಸ್ಥಾಪಿಸಿದ ಒಟ್ಟು ೧೭೮ ಗೋಲುಗಳ ಸುದೀರ್ಘಕಾಲದ ದಾಖಲೆಯನ್ನು ಅದು ಮೀರಿಸಿತ್ತು.
ಲೀಗ್‌ನಲ್ಲಿ ೧೭೪ ಗೋಲುಗಳೊಂದಿಗೆ ನಿರ್ಮಿಸಿದ ಕ್ಲಬ್ ದಾಖಲೆಯನ್ನು ಕೂಡ ಹೆನ್ರಿ ಹೊಂದಿದ್ದಾರೆ. ಬ್ಯಾಸ್ಟಿನ್ ೨೦೦೬ ಫೆಬ್ರವರಿವರಿಗೆ ಹೊಂದಿದ್ದ ದಾಖಲೆ ಅದಾಗಿತ್ತು.
೭೩,೭೦೭ ಪ್ರೇಕ್ಷಕರ ಸ್ವದೇಶಿಗರ ಹಾಜರಾತಿ ಆರ್ಸೆನಲ್ ದಾಖಲೆಯಾಗಿದೆ.ವೆಂಬ್ಲಿ ಕ್ರೀಡಾಂಗಣದಲ್ಲಿ ೧೯೯೮ ನವೆಂಬರ್ ೨೫ರಂದು UEFA ಚಾಂಪಿಯನ್ಸ್ ಲೀಗ್ ಪಂದ್ಯದಲ್ಲಿ RC ಲೆನ್ಸ್ ವಿರುದ್ಧ ದಾಖಲಾಗಿತ್ತು. ಹೈಬರಿಯ ಸ್ಥಳಾವಕಾಶ ಸಾಮರ್ಥ್ಯದ ಮಿತಿಗಳ ಕಾರಣದಿಂದ ಆರ್ಸೆನಲ್ ಸ್ವದೇಶಿ ಐರೋಪ್ಯ ಪಂದ್ಯಗಳನ್ನು ಮುಂಚೆ ಆಡಿತ್ತು. ಸಂಡರ್‌ಲ್ಯಾಂಡ್ ವಿರುದ್ಧ ಆರ್ಸೆನಲ್ ೧೯೩೫ರ ಮಾರ್ಚ್ ೯ರಂದು ಹೈಬೆರಿಯಲ್ಲಿ ಆಡಿದ ೦-೦ ಡ್ರಾ ಪಂದ್ಯದಲ್ಲಿ ೭೩,೨೯೫ರಷ್ಟು ಪ್ರೇಕ್ಷಕರು ಹಾಜರಿಯಾಗಿ ದಾಖಲೆ ನಿರ್ಮಾಣವಾಗಿತ್ತು. ಮ್ಯಾಂಚೆಸ್ಟರ್ ಯುನೈಟೆಡ್ ಜತೆ ೨೦೦೭ ನವೆಂಬರ್ ೩ರಂದು ಎಮಿರೇಟ್ಸ್ ಕ್ರೀಡಾಂಗಣದಲ್ಲಿ ಆಡಿದ ೨-೨ ಡ್ರಾ ಪಂದ್ಯದಲ್ಲಿ ೬೦,೧೬೧ ಪ್ರೇಕ್ಷಕರ ಹಾಜರಾತಿಯಿತ್ತು.
ಆರ್ಸೆನಲ್ ಇಂಗ್ಲೀಷ್ ಫುಟ್ಬಾಲ್‌ನಲ್ಲಿ ಅತೀ ಹೆಚ್ಚು ಕ್ರೀಡಾಋತುಗಳಲ್ಲಿ (೨೦೦೮-೦೯ರವರೆಗೆ ೮೨)ಅಗ್ರ ಶ್ರೇಯಾಂಕವನ್ನು ಕಾಯ್ದುಕೊಂಡು ದಾಖಲೆ ನಿರ್ಮಿಸಿದ್ದು ಗಮನಾರ್ಹವೆನಿಸಿದೆ. ಸುದೀರ್ಘಾವಧಿಗೆ ಲೀಗ್ ಪಂದ್ಯಗಳಲ್ಲಿ ಅಜೇಯರಾಗುಳಿದ ದಾಖಲೆ(ಮೇ ೨೦೦೩ ಮತ್ತು ಅಕ್ಟೋಬರ್ ೨೦೦೪ರ ನಡುವೆ ೪೯ ಪಂದ್ಯಗಳು) ನಿರ್ಮಿಸಿದೆ.
ಆರ್ಸೆನೆಲ್ ಪ್ರಶಸ್ತಿ ಗೆದ್ದ 2003-04 ಕ್ರೀಡಾಋತುವಿನ ಎಲ್ಲ ೩೮ ಪಂದ್ಯಗಳನ್ನು ಇದು ಒಳಗೊಂಡಿದೆ. ಆರ್ಸನೆಲ್ ಉನ್ನತ ಶ್ರೇಣಿಯ ಅಭಿಯಾನದಲ್ಲಿ ಅಜೇಯರಾಗುಳಿದ ಎರಡನೇ ಕ್ಲಬ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. ಪ್ರೆಸ್ಟನ್ ನಾರ್ಥ್ ಎಂಡ್(ಕೇವಲ ೨೨ ಪಂದ್ಯಗಳನ್ನು ಆಡಿದೆ)1888-89ರಲ್ಲಿ ಅಜೇಯವಾಗುಳಿದಿತ್ತು.
ಆರ್ಸೆನಲ್ ೨೦೦೫-೦೬ರ ಕ್ರೀಡಾಋತುವಿನಲ್ಲಿ ೧೦ ಪಂದ್ಯಗಳನ್ನಾಡಿ ಎದುರಾಳಿ ತಂಡಕ್ಕೆ ಒಂದು ಗೋಲನ್ನೂ ನೀಡದಿರುವ ಮ‌ೂಲಕ UEFA ಚಾಂಪಿಯನ್ಸ್‌ಲೀಗ್ ದಾಖಲೆಯನ್ನು ಮಾಡಿದೆ. A.C.ಮಿಲಾನ ಹಿಂದೆ ನಿರ್ಮಿಸಿದ್ದ ೭ ಪಂದ್ಯಗಳನ್ನಾಗಿ ಒಂದು ಗೋಲನ್ನೂ ನೀಡದ ದಾಖಲೆಯನ್ನು ಅದು ಮುರಿದಿದೆ. ಒಟ್ಟು ೯೯೫ ನಿಮಿಷಗಳ ಕಾಲಾವಧಿವರೆಗೆ ವಿರೋಧಿ ತಂಡ ಗೋಲುಗಳಿಕೆಗೆ ಅವಕಾಶ ನೀಡದೇ ದಾಖಲೆ ನಿರ್ಮಿಸಿದ್ದಾರೆ. ಈ ದಾಖಲೆಯ ಸರಮಾಲೆಯು FC ಬಾರ್ಸೆಲೋನಾ ವಿರುದ್ದ ಫೈನಲ್ ಪಂದ್ಯದಲ್ಲಿ ಕೊನೆಗೂ ಅಂತ್ಯಗೊಂಡಿತು. ೭೬ನೇ ನಿಮಿಷದಲ್ಲಿ ಸ್ಯಾಮ್ಯುಯಲ್ ಎಟೂ ಬಾರ್ಸೆಲೋನಾ ಪರ ಗೋಲು ಹೊಡೆದು ಅಂಕವನ್ನು ಸಮಗೊಳಿಸಿದರು.
 ಆಟಗಾರರು 
 ಪ್ರಥಮ-ತಂಡದ ಪಡೆ 
ನವೆಂಬರ್ ೨೦, ೨೦೦೯ರಲ್ಲಿ 



ಇತ್ತೀಚಿನ ವರ್ಗಾವಣೆಗಳಿಗೆ ಆರ್ಸೆನಲ್ F.C. 2009-10 ವರ್ಗಾವಣೆಗಳನ್ನು ವೀಕ್ಷಿಸಿ 
 ಮೀಸಲು ತಂಡ 

೨೪ ನವೆಂಬರ್ ೨೦೦೯ರಲ್ಲಿದ್ದಂತೆ 

 ಎರವಲು ಆಟಗಾರರು 
೨೪, ನವೆಂಬರ್, ೨೦೦೯ರಲ್ಲಿದ್ದಂತೆ 

 ಗಮನಾರ್ಹ ಆಟಗಾರರು 

 ಪ್ರಸಕ್ತ ಕೋಚಿಂಗ್ ಸಿಬ್ಬಂದಿ 
೨೩ ಅಕ್ಟೋಬರ್ ೨೦೦೯ರಲ್ಲಿ. 
 ಸ್ಥಾನಮಾನ ಹೆಸರು ಪ್ರಬಂಧಕ  ಆರ್ಸೇನ್ ವೆಂಗರ್ ಸಹಾಯಕ ಪ್ರಬಂಧಕ  ಪ್ಯಾಟ್ ರೈಸ್ ಪ್ರಥಮ ತಂಡದ ತರಬೇತುದಾರ  ಬೋರೊ ಪ್ರಿಮೋರಾಕ್ ಮೀಸಲು ತಂಡದ ತರಬೇತುದಾರ  ನೈಲ್ ಬ್ಯಾನ್‌ಫೀಲ್ಡ್ ಯುವ ತಂಡದ ತರಬೇತುದಾರ  ಸ್ಟೀವ್ ಬೌಲ್ಡ್ ಗೋಲುರಕ್ಷಣೆ ತರಬೇತುದಾರ  ಗೆರಿ ಪೀಟನ್ ದೈಹಿಕ ತರಬೇತುದಾರ  ಟೋನಿ ಕಾಲ್ಬರ್ಟ್ ಅಂಗಮರ್ದನ ತಜ್ಞ  ಕೋಲಿನ್ ಲೆವಿನ್ ಕ್ಲಬ್ ವೈದ್ಯ  ಗ್ಯಾರಿ ಓ ಡ್ರಿಸ್ಕಾಲ್ ಕಿಟ್ ವ್ಯವಸ್ಥಾಪಕ  ವಿಕ್ ಆಕರ್ಸ್ ಮುಖ್ಯ ಸ್ಕೌಟ್  ಸ್ಟೀವ್ ರೌಲಿ ಯುವ ಅಭಿವೃದ್ಧಿ ಮುಖ್ಯಸ್ಥ  ಲಿಯಾಮ್ ಬ್ರಾಡಿ
 ಪ್ರಬಂಧಕರು 

ಕ್ಲಬ್ ವೃತ್ತಿಪರ ಪ್ರಬಂಧಕ ಥಾಮಸ್ ಮಿಚೆಲ್ ೧೮೯೭ರಲ್ಲಿ ನೇಮಕವಾದ ಬಳಿಕ ಆರ್ಸೆನಲ್‌ನಲ್ಲಿ ೧೮ ಕಾಯಂ ಮತ್ತು ಐದು ಉಸ್ತುವಾರಿ ಪ್ರಬಂಧಕರಿದ್ದಾರೆ. ಪ್ರಸಕ್ತ ಪ್ರಬಂಧಕ ಆರ್ಸೇನ್ ವೆಂಗರ್ ಕ್ಲಬ್‌ನಲ್ಲಿ ಸುದೀರ್ಘ ಸೇವೆ ಸಲ್ಲಿಸಿದ ಪ್ರಬಂಧಕ. ಗ್ರೇಟ್ ಬ್ರಿಟನ್ ಅಥವಾ ಐರ್ಲೆಂಡ್ ಹೊರಗಿನವರಾಗಿರುವ ಆರ್ಸೆನಲ್‌ನ ಏಕೈಕ ಪ್ರಬಂಧಕ ವೆಂಗರ್. ಶೇಕಡಾವಾರು ಗೆಲುವು ೫೭.೪೯%ರೊಂದಿಗೆ( ಅಕ್ಟೋಬರ್ ೨೦೦೯ರಲ್ಲಿದ್ದಂತೆ)ಆರ್ಸೆನಲ್‌ನ ಅತೀ ಯಶಸ್ವಿ ಕಾಯಂ ಪ್ರಬಂಧಕರೆನಿಸಿದ್ದಾರೆ. ಲೆಸ್ಲಿ ನೈಟನ್ ಆರ್ಸೆನಲ್ ಕನಿಷ್ಠ ಮಟ್ಟದ ಯಶಸ್ಸು ಪಡೆದ(೩೪.೪೬%) ಪ್ರಬಂಧಕರಾಗಿದ್ದಾರೆ. ಆರ್ಸೆನಲ್ ಇಬ್ಬರು ಪ್ರಬಂಧಕರಾದ ಹರ್ಬರ್ಟ್ ಚಾಪ್‌ಮನ್ ಮತ್ತು ಟಾಮ್ ವಿಟ್ಟೇಕರ್ ಸೇವೆಯಲ್ಲಿದ್ದಾಗಲೇ ಮೃತಪಟ್ಟಿದ್ದರು.
 ಪ್ರಶಸ್ತಿಗಳು 

 ದೇಶೀಯ 
 ಫಸ್ಟ್ ಡಿವಿಷನ್ (೧೯೯೨ರ ಮುಂಚೆ)ಮತ್ತುಪ್ರೀಮಿಯರ್ ಲೀಗ್ (೧೯೯೨ರ ನಂತರ)ಇಂಗ್ಲೀಷ್ ಫುಟ್ಬಾಲ್ ಉನ್ನತ ವಿಭಾಗವು ೧೯೯೨ರವರೆಗೆ ಫುಟ್ಬಾಲ್ ಲೀಗ್ ಫಸ್ಟ್ ಡಿವಿಷನ್ಆಗಿತ್ತು. ಆಗಿನಿಂದ ಅದು ಪ್ರೀಮಿಯರ್ ಲೀಗ್ ಎನಿಸಿದೆ. ಇದೇ ರೀತಿ ೧೯೯೨ರವರೆಗೆ ಸೆಕೆಂಡ್ ಡಿವಿಷನ್ ಲೀಗ್ ಫುಟ್ಬಾಲ್ ಎರಡನೇ ಶ್ರೇಣಿಯಾಗಿದ್ದು, ಈಗ ಚಾಂಪಿಯನ್‌ಷಿಪ್ ಎಂದು ಹೆಸರುವಾಸಿಯಾಗಿದೆ.
ವಿಜೇತರು (೧೩): 1930–31, 1932–33, 1933–34, 1934–35, 1937–38, 1947–48, 1952–53, 1970–71, 1988–89, 1990–91, 1997–98, 2001–02, 2003–04
ರನ್ನರ್ಸ್-ಅಪ್ (೮): 1925–26, 1931–32, 1972–73, 1998–99, 1999–2000, 2000–01, 2002–03, 2004–05
 ಎರಡನೇ ವಿಭಾಗ 
ರನ್ನರ್ಸ್-ಅಪ್(೧): 1903–04
 FA ಕಪ್‌
ವಿಜೇತರು(೧೦): 1929–30, 1935–36, 1949–50, 1970–71, 1978–79, 1992–93, 1997–98, 2001–02, 2002–03, 2004–05
ರನ್ನರ್ಸ್-ಅಪ್ (೭): 1926–27, 1931–32, 1951–52, 1971–72, 1977–78, 1979–80, 2000–01
 ಲೀಗ್‌ ಕಪ್‌
ವಿಜೇತರು(೨): 1986–87, 1992–93
ರನ್ನರ್ಸ್-ಅಪ್ (೪): 1967–68, 1968–69, 1987–88, 2006–07
 FA ಕಮ್ಯುನಿಟಿ ಷೀಲ್ಡ್ (ಅಥವಾ FA ಚಾರಿಟಿ ಷೀಲ್ಡ್ ೨೦೦೨ರ ಮುಂಚೆ)ಪಾರಿತೋಷಕವು ೨೦೦೨ವರೆಗೆ ಚಾರಿಟಿ ಷೀಲ್ಡ್ ಎಂದು ಹೆಸರಾಗಿತ್ತು. ಬಳಿಕ ಕಮ್ಯುನಿಸ್ಟ್ ಷೀಲ್ಡ್ ಎಂದು ಹೆಸರುಪಡೆಯಿತು.
ವಿಜೇತರು (೧೨): 1930, 1931, 1933, 1934, 1938, 1948, 1953, 1991 (ಹಂಚಿಕೆ), 1998, 1999, 2002, 2004
ರನ್ನರ್ಸ್-ಅಪ್ (೭): 1935, 1936, 1979, 1989, 1993, 2003, 2005
 ಯೂರೋಪಿಯನ್‌ 
 UEFA ಚಾಂಪಿಯನ್ಸ್ ಲೀಗ್ 
ರನ್ನರ್ಸ್ -ಅಪ್(೧): 2005–06
 ಯ‌ೂರೋಪಿಯನ್ ಕಪ್ ವಿನ್ನರ್ಸ್ ಕಪ್‌ 
ವಿಜೇತರು (೧): 1993–94
ರನ್ನರ್ಸ್-ಅಪ್(೨): 1979–80, 1994–95
 ಅಂತರ-ನಗರಗಳ-ಫೇರ್ಸ್ ಕಪ್ 
ವಿಜೇತರು (೧): 1969–70
 UEFA ಕಪ್ 
ರನ್ನರ್ಸ್-ಅಪ್(೧): 1999–2000
 UEFA ಸೂಪರ್‌ ಕಪ್‌' ರನ್ನರ್ಸ್-ಅಪ್(೧): 1994
೧೩ ಲೀಗ್‌ ಚಾಂಪಿಯನ್‌ಷಿಪ್‌ಗಳಲ್ಲಿ ಆರ್ಸೆನಲ್ ಟ್ಯಾಲಿಯು ಇಂಗ್ಲೀಷ್ ಫುಟ್ಬಾಲ್‌ನಲ್ಲಿ ಲಿವರ್‌ಪೂಲ್ ಮತ್ತು ಮ್ಯಾಂಚೆಸ್ಟರ್ ಯುನೈಟೆಡ್ ಬಳಿಕ ಮ‌ೂರನೇ ಅತ್ಯಧಿಕವೆನಿಸಿದೆ. ಆರ್ಸೆನಲ್ ವಿಜೇತರಾಗಿರುವ ಒಟ್ಟು FA ಕಪ್‌ಗಳು ಮ್ಯಾಂಚೆಸ್ಟರ್ ಯುನೈಟೆಡ್ ಬಳಿಕ ಎರಡನೇ ಅತ್ಯಧಿಕವೆನಿಸಿದೆ. ಆರ್ಸೆನಲ್ ಮ‌ೂರು ಲೀಗ್ ಮತ್ತು FA ಕಪ್ ಡಬಲ್ಸ್‌ಗಳನ್ನು ಸಾಧಿಸಿದೆ.(೧೯೭೧,೧೯೯೮ ಮತ್ತು ೨೦೦೨). ಮ್ಯಾಂಚೆಸ್ಟರ್ ಯುನೈಟೆಡ್ ಜತೆ ಈ ಜಂಟಿ ದಾಖಲೆಯನ್ನು ಹಂಚಿಕೊಂಡಿದೆ. ಇಂಗ್ಲೀಷ್ ಫುಟ್ಬಾಲ್ ಇತಿಹಾಸದಲ್ಲಿ ೧೯೯೩ರಲ್ಲಿ FA ಕಪ್ ಮತ್ತು ಲೀಗ್ ಕಪ್ ಡಬಲ್ ಪೂರ್ಣಗೊಳಿಸಿದ ಪ್ರಥಮ ತಂಡವಾಗಿದೆ. UEFA ಚಾಂಪಿಯನ್ಸ್ ಲೀಗ್‌ನಲ್ಲಿ ೨೦೦೬ರ ಫೈನಲ್ ತಲುಪಿದ ಪ್ರಥಮ ಲಂಡನ್ ಕ್ಲಬ್ ಕೂಡ ಆರ್ಸೆನಲ್.
ಆರ್ಸೆನಲ್ ೧೪ಕ್ಕಿಂತ ಕಡಿಮೆ ಸ್ಥಾನದಲ್ಲಿ ಕೇವಲ ೭ ಬಾರಿ ಮಾತ್ರ ಪಂದ್ಯಾವಳಿಯನ್ನು ಪೂರ್ಣಗೊಳಿಸಿದ್ದು,ಇತಿಹಾಸದಲ್ಲಿ ಉನ್ನತಶ್ರೇಣಿಯ ಅತ್ಯುತ್ತಮ ದಾಖಲೆಗಳಲ್ಲಿ ಒಂದಾಗಿದೆ. ಆರ್ಸೆನಲ್ ಲೀಗ್ ಪಂದ್ಯಗಳಲ್ಲಿ ೮.೫ ಸರಾಸರಿ ಲೀಗ್ ಸ್ಥಾನದೊಂದಿಗೆ,೧೯೦೦-೧೯೯೯ರ ಅವಧಿಯಲ್ಲಿ ಅತ್ಯಧಿಕ ಸರಾಸರಿ ಸ್ಥಾನದಲ್ಲಿ ಲೀಗ್ ಪೂರ್ಣಗೊಳಿಸಿದೆ. ಇದರ ಜತೆಗೆ,ಆರ್ಸೆನಲ್ FA ಕಪ್ ಅನುಕ್ರಮವಾಗಿ 2002 ಮತ್ತು ೨೦೦೩ರಲ್ಲಿ ಗೆದ್ದಿರುವ ಐದು ಕ್ಲಬ್‌ಗಳಲ್ಲಿ ಒಂದೆನಿಸಿದೆ.
 ಅಡಿಟಿಪ್ಪಣಿಗಳು 

 ಹೆಚ್ಚಿನ ಓದಿಗಾಗಿ 





 ಬಾಹ್ಯ ಕೊಂಡಿಗಳು 

ಅಧಿಕೃತ ಜಾಲತಾಣ
 Arsenal.com ಅಧಿಕೃತ ಕ್ಲಬ್ ಜಾಲತಾಣ
 ಆರ್ಸೆನಲ್  ಪ್ರೀಮಿಯರ್ ಲೀಗ್ ಅಧಿಕೃತ ಜಾಲತಾಣದಲ್ಲಿ
 ಆರ್ಸೆನಲ್  UEFA ಅಧಿಕೃತ ಜಾಲತಾಣದಲ್ಲಿ

ಜನರಲ್ ಫ್ಯಾನ್ ಸೈಟ್ಸ್
 ಆರ್ಸೆವೆಬ್
 ಆರ್ಸೆನಲ್-ಮಾನಿಯ
  ಆರ್ಸೆನಲ್ ವರ್ಲ್ಡ್
 ಆರ್ಸೆನಲ್ ಲ್ಯಾಂಡ್ 
ಹೊಸ ಜಾಲತಾಣಗಳು

 ಆರ್ಸೆನಲ್ ನ್ಯೂಸ್ ಸ್ಕೈ ಸ್ಪೋರ್ಟ್ಸ್
ಫ್ಯಾನ್‌ಜೈನ್ಸ್
 ಅಪ್ ದಿ ಆರ್ಸೆ! 
 ದಿ ಗೂನರ್'' 

ವರ್ಗ:ಆರ್ಸೆನಲ್ F.C.
ವರ್ಗ:ಇಂಗ್ಲೀಷ್‌ ಫುಟ್‌ಬಾಲ್‌ ಕ್ಲಬ್‌ಗಳು
ವರ್ಗ:1886ರಲ್ಲಿ ಸ್ಥಾಪಿತವಾದ ಫುಟ್‌ಬಾಲ್‌ (ಸಾಕರ್‌) ಕ್ಲಬ್‌ಗಳು
ವರ್ಗ:ಪ್ರೀಮಿಯರ್‌ ಲೀಗ್‌ ಕ್ಲಬ್‌ಗಳು
ವರ್ಗ:ಫುಟ್‌ಬಾಲ್‌ ಲೀಗ್‌ ಕ್ಲಬ್‌ಗಳು
ವರ್ಗ:FA ಕಪ್‌ ವಿಜೇತರು
ವರ್ಗ:ಫುಟ್‌ಬಾಲ್‌ ಲೀಗ್‌ ಕಪ್‌ ವಿಜೇತರು
ವರ್ಗ:G-14 ಕ್ಲಬ್‌ಗಳು
ವರ್ಗ:ಲಂಡನ್‌ನಲ್ಲಿರುವ ಫುಟ್ಬಾಲ್ (ಸಾಕರ್)ಕ್ಲಬ್‌ಗಳು
ವರ್ಗ:ಫುಟ್‌ಬಾಲ್